14.11.2018 19:52 | Srna\n“Proglasiti ovu temu manje važnom u vreme kada intenzivno pokušavamo da pronađemo trajno i održivo rešenje uz veliku podršku važnih aktera međunarodne zajednice, u najmanjeu ruku je kontraproduktivno”, rekao je Dačić na sjednici na kojoj se razmatra izvještaj generalnog sekretara UN Antonija Gutereša o Kosmetu.\nOn je zahvalio Kini, predsjedavajućoj Savjetom bezbjednosti UN, na tome što je stavila pitanje Kosova i Metohije na dnevni red, nakon što je Velika Britanija odlučila da to pitanje tokom njenog predsjedavanja u avgustu ne bude razmatrano.\nDačić je istakao da je Beograd zainteresovan za postizanje kompromisa o pitanju Kosova i Metohije i opredjeljen za pronalaženje obostrano prihvatljivog rješenja, čega, kako je naveo, ne može biti bez dogovora Beograda i Prištine, ali i podrške članica Savjeta bezbjednosti UN.\n“U tom smislu ponovo apelujem na sve vas da pomognete ovaj proces, da iskoristimo momentum i pokušamo da napravimo iskorak. Dalje podjele u Savjetu bezbjednosti oko ovog pitanja i rasprave o temi treba li nam UNMIK ili ne svakako ne doprinose tome”, rekao je Dačić.\nOn je ukazao da iste članice Savjeta bezbjednosti UN, koje su pokrenule pitanje opravdanosti ostanka UNMIK-a na Kosmetu, nisu pokrenuli pitanje ostanka međunarodnih snaga u BiH.\n“Gotovo svi za ovim stolom podržavaju međunarodno prisustvo u BiH, gde je opšta situacija neuporediva i gde bezbednost građana, složićete se, nije ugrožena. Kako je onda tamo potrebno međunarodno prisustvo, a na Kosovu i Metohiji nije?”, rekao je Dačić.\nDačić je rekao da će dok se ne postigne obostrano prihvatljivo rješenje, ostati rezolucija 1244 koju je donio Savjet bezbjednosti UN i “koju smo dužni da poštujemo”.\n“Okrenimo se traženju kompromisa za budućnost, za trajni mir između Srba i Albanaca, za prosperitet i Srba i Albanaca, za mir i stabilnost čitavog regiona. Nakon toga neće nam biti potreban ni UNMIK ni sednice Savjeta bezbjednosti”, rekao je Dačić.\nŠef srpske diplomatije istakao je da se ništa suštinski pozitivno nije dogodilo od posljednje sjednice Savjeta - da Zajednica srpskih opština nije formirana već 2.000 dana, nisu stvoreni uslovi za povratak više od 200.000 interno raseljenih lica, nije počeo sa radom specijalni sud, kao i da nije pronađen počinilac ubistva Olivera Ivanovića, a da je bilo novih incidenata.\nDačić je istakao da je u proteklom periodu Priština grubo kršila Rezoluciju 1244 Savjeta bezbjednosti UN i stvarala nove incidente koji narušavaju bezbjednost na Kosmetu i dodatno komplikuju već složenu situaciju, ističući da je veliki broj napada bio usmjeren upravo na interno raseljena lica i povratnike.\n“Kako da se očekuje i najmanji napredak u procesu povratka raseljenih, ako u 21. veku u Evropi još uvek govorimo o tome da najveći izazov za povratak predstavlja bezbednosna situacija, jer su povratnici direktna meta etnički motivisanih napada”, naveo je Dačić.\nOn je istakao da su arbitrarna hapšenja, odnosno hapšenja povratnika po lažnim prijavama, fizički napadi i ranjavanje, kamenovanje vjernika i napadi na sveštenike, uništavanje imovine, ispisivanje uznemirujućih grafita, skrnavljenje spomen ploča, nacionalna i vjerska mržnja, provokacije, institucionalna diskriminacija, nedostatak vladavine prava, nezavisnost sudstva, dužine trajanja postupaka, neadekvatne zaštite dokaza i svedoka, neizvršenje sudskih odluka ono sa čime se danas na Kosmetu susreću oni koji pokušaju da se vrate u svoje domove.\nOn je istakao da je posljednji Izvještaj generalnog sekretara UN “propustio da spomene oko 200.000 interno raseljenih lica koja ni nakon 19 godina, zbog ovakvih neprihvatljivih pojava, nisu ostvarili svoja prava”.\nDačić je upozorio da Priština ne odustaje od stvaranja oružanih snaga uprkos tome što je prema rezoluciji 1244 i Vojno-tehničkom sporazumu KFOR jedina legalna vojna formacija na Kosovou i Metohiji i “praktično jedini garant bezbjednosti i opstanka Srba, njihove imovine, vjerske i kulturne baštine” i pozvao članice Savjeta bezbjednosti UN da osude postupke Prištine.\nOn je ukazao da mnoge države danas preispituju svoju odluku o priznanju samoproglašenog Kosova, a 10 njih je do sada promijenilo odluku, jer su shvatile da nisu bile dovoljno upoznate sa situacijom.\nDačić je osudio to što je Prišina, umjesto da se usredsredi na dijalog, fokusirana na pokušaje da ostvari članstvo u međunarodnim organizacijama, među kojima i u Interpolu, iako postoji saradnja UNMIK-a i te policijske organizacije i pozvao članice Savjeta bezbjednosti UN da ne podrže zahtjev Prištine za članstvo.\nŠef srpske diplomatije naveo je da Priština zastrašuje srpski narod na Kosmetu, vrši pokušaje da ugrozi srpsku kulturnu baštinu koja je na listi Uneska, kao i da se ponovo dogodio niz napada na Srbe i njihovu imovinu, ali i grobove i djecu koja su se igrala u parku.\n“Za razliku od Izveštaja generalnog sekretara UN, Misija OEBS na Kosovu je u svom nedavnom izveštaju registrovala 173 incidenta usmerena na pripadnike nealbanskih zajednica, samo u periodu od januara do juna, uz ocenu da ukupan broj incidenata predstavlja povećanje od skoro 20 odsto u odnosu na prethodni šestomesečni period”, naveo je Dačić.\nOn je pozvao Savjet bezbjednosti UN da ne politizuje pitanje seksualnog nasilja u konfliktima.\nDačić je ukazao da podaci iz izvještaja generalnog sekretara koji se pozivaju na Komisiju za verifikaciju i priznavanje statusa žrtava seksualnog nasilja na Kosovu i Metohiji, gdje je od 782 prijave 137 prihvaćeno, ukazuju na to da predstavnici Prištine godinama unazad pred Savjetom bezbjednosti UN iznose neistine.\nOn je istakao da su se na ovim sastancima čuli navodi o 20.000 žrtava seksualnog nasilja, uz tendenciju uspostavljanja “hijerarhije žrtava” po etničkoj, verskoj i drugoj pripadnosti, kao da su srpske žrtve “manje važne” i kao da je seksualno nasilje nad pripadnicima srpske nacionalnosti opravdamo i nekažnjivo.\n“U takvoj atmosferi opravdavanja zločina protiv Srba moguće je i da tzv. vlada Kosova donese odluku da šef pregovaračkog tima u dijalogu sa Beogradom bude Fatmir Ljimaj, jedan od komandanata OVK, koji je na osnovu izjava Albanaca, braće Mazreku, svedoka i saučesnika u zločinu, lično silovao i ubio više Srpkinja u selu Klečka. Ponavljam, Srbija smatra da se rešavanju ovog pitanja mora pristupiti bez politizacije, uz uvažavanje svake žrtve”, naveo je Dačić.\nGeneralni sekretar UN Antonio Gutereš upozorio je u izvještaju da je, uprkos miru koji je u protekla tri mjeseca vladao na Kosovu, zabilježeno nekoliko incidenata koji su proizvod međunacionalnih tenzija.\nOn je naveo i da su izjave srpskih i kosovskih lidera o razgraničenju “izazvale brigu kod kosovskih Srba, kao i nesporazume između Beograda i lidera Srpske pravoslavne crkve na Kosovu”.\n“Te izjave su, takođe, izazvale reakcije u regionu i međunarodnoj zajednici, koje su varirale od poziva za preispitivanje svih mogućnosti koje bi mogle voditi ka rješenju, do izraza ozbiljne zabrinutosti zbog mogućih posljedica koje bi teritorijalne korekcije mogle imati po stabilnost u regionu”, naveo je Gutereš.\nGeneralni sekretar UN je pozdravio riješenost Beograda i Prištine da dijalogom dođu do normalizacije odnosa i naveo da su se, za prethodna tri mjeseca, na Kosovo i Metohiju vratile 53 osobe, od čega 29 Srba.\nPosljednja sjednica Savjeta bezbjednosti o Kosovu i Metohiji održana je 18. maja, kada se šest zapadnih članica tog tijela založilo za ukidanje redovnih sjednica posvećenih ovoj temi, čemu su se usprotivili Rusija, Kina i Srbija.


Izazovi big data – Podeli za budućnost\nIzazovi u prikupljanju i integraciji “velikih” podataka\nMeđutim, bez obzira na brojne prednosti, s druge strane postoje i izazovi. Prvi i osnovni izazov je zaštita podataka, jer zdravstveni podaci spadaju u grupu naročito osetljivih podataka. Prava pacijenata vezana za pitanje zdravstvenih podataka uređena su Zakonom o pravima pacijenata, Zakonom o zaštiti podataka o ličnosti кoji donosi načela GDPR u Srbiju.\nDalje, jedan od izazova je i integracija podataka. Naime, postavlja se pitanje kako integrisati veoma veliku količinu raznovrsnih podataka koji se generišu u oblasti medicine koji su često nestrukturirani i koji se generišu veoma velikom brzinom. Za razliku od primene Big Data analitike u drugim oblastima, integrisati podatke u oblasti medicine je posebna vrsta izazova na kojoj već rade mnoge kompanije i institucije širom sveta.\nDrugi izazov je kako obezbediti umrežavanje i kolaboraciju svih učesnika u zdravstvenom sistemu jedne zemlje. Naime, postavljaju se pitanja tehnika i principa umrežavanja zdravstvenih vlasti, zdravstvenih ustanova, istraživačkih i obrazovnih ustanova, proizvođača lekova, trgovina lekovima, pacijenata, stručne javnosti i ostalih učesnika u sistemu zdravstva. Zbog toga je od posebne važnosti razvijati e-zdravstvo na svim njegovim nivoima.\nTreći izazov predstavlja primena informacionih tehnologija u zdravstvu. Zdravstvo je toliko veliki kompleks institucija, kompanija, procesa i pravila da je potrebno još vremena da bi informacione tehnologije u okviru njih dovele u stanje potpune operativnosti za široku primenu Big Data analitike. I za to će biti potrebno vreme. Posebnu vrstu izazova predstavlja razvoj novih prediktivnih modela specijalizovanih za oblast zaštite zdravlja. Potreba za razvojem novih prediktivnih analitičkih modela proizilazi iz kompleksnosti medicine kao nauke i velike količine raznovrsnih podataka koji se u okviru nje pojavljuju. Ovo je posebno važno imajući u vidu velike ciljeve kao što su predikcija bolesti, predikcija populacionih kretanja ili predikcija epidemioloških kretanja.\nI konačno, izazov za budući razvoj Big Data analitike predstavlja i način na koji će biti sprovedena personalizacija zdravstvene zaštite. Koji podaci će biti integrisani, na koji način će biti obrađivani i kako obezbediti učešće pacijenata su samo neki od problema u ostvarivanju personalizovane zdravstvene zaštite.


Godišnjica zločina u Sjeverinu - Televizija Kopernikus TV K::CN\n22/10/2017 | Info\nNavršava 25 godina od otmice i ubistva 17 građana Srbije bošnjačke nacionalnosti kod mesta Sjeverin, u opštini Priboj.\nPripadnici paravojne jedinice „Osvetnici“, delujući pod okriljem Vojske Republike Srpske, presreli su autobus koji je saobraćao od mesta Rudo (BiH) ka Priboju (Srbija) i, nakon legitimisanja putnika, izveli sve Bošnjake i odveli ih u pravcu Višegrada.\nZarobljeni civili su nakon mučenja ubijeni, a za taj ratni zločin protiv civila pred Okružnim sudom u Beogradu 2005. godine pravosnažno su osuđeni na 20 godina zatvora Milan Lukić, Oliver Krsmanović i Dragutin Dragićević, a na 15 godina Đorđe Šević.\nFond za humanitarno pravo (FHP) i Sandžački odbor za zaštitu ljudskih prava i sloboda (Sandžački odbor) očekuju od državnih organa Srbije da „ispune svoju moralnu i pravnu obavezu prema porodicama žrtava, kako u pogledu pronalaženja posmrtnih ostataka stradalih, tako i u pružanju pravičnog obeštećenja“, iako je nesporno da se sama otmica dogodila na teritoriji druge države, odnosno Bosne i Hercegovine.\nTužba za naknadu štete, podneta 2007. godine, odbijena je, pa su se porodice žrtava obratile u septembru prošle godine Evropskom sudu za ljudska prava, gde je postupak još uvek u toku.


Vaterpolisti Partizana osvojili Superkup Evrope Vaterpolo Vest Srbija Sport\nVaterpolisti Partizana osvojili su Superkup Evrope, pošto su u četvrtak u Savoni savladali istoimeni italijanski klub rezultatom 11:6 (3:2, 4:1, 3:1, 1:2).\nIzabranici Igora Milanovića potvrdili su tako apsolutnu dominaciju na Starom kontinentu i na najbolji mogući način, petim trofejom u sezoni, zapečatili 2011. godinu u kojoj su osvojili Evroligu, Prvenstvo Srbije, Evrointer ligu i Kup Srbije.\nVaterpolisti srpskog prvaka zbog finansijskih problema nisu mogli da igraju u svom bazenu finale Superkupa, ali ih ni to nije omelo da na fantastičan način zaokruže ovu godinu. "Crno-beli" vaterpolisti su tokom celog meča imali prednost, tako da njihova pobeda, ni jednog trenutka nije dolazila u pitanje.\nNajefikasniji u Partizanu bili su Stefan Mitrović i Aleksandar Radović sa po tri postignuta gola.\n"Crno-beli" su u Savoni podigli drugi trofej evropskog Superkupa, nakon što su ga prethodno osvojili 1990. godine (jedan izgubili u sezoni 1976/77).\nSrbija Sport - 23:54 08/12/2011


TAKOZVANI GURU JE ZA SVE KRIV: Teniske legende počele sa optužbama zbog Novakovog potpunog raspada!\nNovak Đoković je eliminisan sa Rolan Garosa od strane Dominika Tima i tako izgubio i poslednju Gren slem titulu koja je bila u njegovom vlasništvu, ali i drugo, možda čak treće mesto na ATP listi.\nOčekivano, poraz čoveka koji je pre godinu dana delovao nepobedivo, izazvao je brojne reakcije u svetu tenisa, među bivšim i sadašnjim igračima, ali i navijačima.\nJedna od glavnih tema u kojoj se traže razlozi poraza jeste ponovo Pepe Imaz, koga optužuju da je uneo razdor u tim srpskog tenisera, a to je sada potegao nekadašnji šampion Džim Kurijer.\n- Novak se predao bez borbe, iako ima delom i do jakog vetra koji je duvao. On nikako ne voli da igra po vetru. Zaista je delovalo da se pomirio sa porazom i pre nego što je sve bilo gotovo. Problem leži u činjenici da on u timu ima nekoga ko sve bazira na ljubavi i miru, a deo je vašeg štaba preko godinu dana, na šta vi ne možete da se oslonite ako ste saterani u ćošak - rekao je Kurijer.\n- Impresivna Timova pobeda nad Đokovićem koji se isključio u trećem setu - rekao je Patrik Mekinro, nekadašnji Dejvis kup i Fed kup selektor SAD.\nNjegov brat, uvek bez dlake na jeziku Džon Mekinro koji je komentarisao ovaj meč uživo optužio je Đokovića da je u trećem setu namerno "tankovao", odnosno štedeo sebe i predao se unapred zbog Vimbldona.\n- Deluje kao da Đoković ne želi sada da bude na terenu: Ovo je grad "tankovanja" - rekao je Džon Mekinro tokom prenosa.


Hidrometeorološki zavod - renomirana institucija kojoj se vjeruje - NTV Arena\nHidrometeorološki zavod – renomirana institucija kojoj se vjeruje\nHidrometeorološki zavod Republike Srpske renomirana je institucija kojoj se vjeruje i čiji rad je značajno unaprijeđen nabavkom savremene opreme, istakao je danas u Banjaluci ministar poljoprivrede, šumarstva i vodoprivrede Republike Srpske Boris Pašalić.\n“Hidrometeorološki zavod rastao je i razvijao se sa Republikom Srpskom i sada je ugledna institucija”, rekao je novinarima Pašalić na obilježavanju 30 godina rada ovog zavoda.\nOn kaže da će biti uloženi potrebni napori kako bi Hidrometeorološki zavod bio dodatno opremljen.\nVršilac dužnosti direktora Hidrometeorološkog zavoda Republike Srpske Darko Borojević naglasio je da ovaj zavod respektabilna institucija.\n“Značajno smo napredovali uz podršku Vlade Republike Srpske. Uspostavili smo sisteme najava i ranih upozorenja na ekstremne hidrometeorološke pojave i vjerujem da ćemo nastaviti sa razvojem za dobrobit našeg društva”, rekao je Borojević.\nDirektor Hidrometeorološkog zavoda Srbije Jugoslav Nikolić rekao je da je razmjena podataka izuzetno značajna u radu hidrometeoroloških zavoda i da oblast ranih najava i upozorenja ima strateški značaj u spasavanju ljudi i materijalnih dobara.\nTags: boris pasalic, hidrometeoroloski zavod, rhmz, rs, zemlja\nPreminuli muškarac i žena starije životne dobi: Korona virus potvrđen kod još 15 osoba u Srpskoj\nEpiskop Fotije podržao i blagoslovio film “Svjedok”


Milica Nikić | Savremena gimnazijaSavremena gimnazija\nSavetnica za edukaciju i upis\nSavetnica za edukaciju i upis Milica Nikić diplomirala je na Geografskom fakultetu u Beogradu. Radno iskustvo stekla je kao praktikant u Odeljenju za geografsko-informacione sisteme (GIS), u Sekretarijatu za saobraćaj. Još tokom studija volontirala je i u nevladinoj organizaciji koja se bavi neformalnim obrazovanjem dece i mladih. Pored rada sa decom i mladima različitog uzrasta, njeno radno angažovanje zasnivalo se i na organizaciji i koordinaciji rada same organizacije.\nKao savetnica za edukaciju i upis u Savremenoj gimnaziji, Milica se svakodnevno trudi da trenutnim i budućim učenicima pruži što više informacija o Savremenoj gimnaziji, imajući u vidu važnost pravog odabira prilikom upisa u srednju školu, koji je bitna prekretnica u životu svakog učenika i roditelja.\nSlobodno vreme najviše provodi sa porodicom i prijateljima, obožava prirodu i planinarenje.


I Tunis ublažava mere u cilju spasavanja turističke sezone - TU magazin\nSrbija najbolja budget-friendly road trip destinacija\nI Tunis ublažava mere u cilju spasavanja turističke sezone\nIz Vlade Tunisa je najavljeno olakšavanje mera i protokola koji su vezani za pandemiju koronavirusa. Sve mere koje su predviđene za ublažavanje su u direktnoj vezi sa oživljavanjem turizma i pokušajem da se blagovremeno spasi turistička sezona na samom početku\nUblažavanje mera koje je najavila Vlada Tunisa podrazumevaju neku vrstu relaksiranog noćnog policijskog časa, ukidanje karantina za posetioce i dozvoljavanje kretanja između gradova i regiona.\nPandemija je u velikoj meri pogodila ekonomiju ove zemlje, i neophodno je donošenje novih mera koje mogu pomoći da Tunis dobije jasnu novu viziju u kom pravcu treba da krene njihova turistička industrija. Osim toga, u Tunisu počinje velika kampanja vakcinacije koja će doprineti stabilnosti i zdravstvenog i ekonomskog sistema zemlje.\nOčekuje se da do kraja nedelje sve navedene mere budu relaksirane, kako bi vitalni sektori kao što su turizam, avio-industrija i ekonomija mogli da funkcionišu koliko-toliko normalno.\nPrethodni tekstNajjeftiniji Mišlenov obrok košta 221 dinar\nSledeći tekstKoje zemlje su zatvorile granice za turiste?


KFKJ potpisuje sporazume sa dve mikrofinansijske institucije - Kosovo Credit Guarantee Fund\nKFKJ potpisuje sporazume sa dve mikrofinansijske institucije\nPriština, 12. maja 2021. – Danas, u prostorijama Kosovskog Fonda za Kreditno Jemstvo (KFKJ), dve najveće mikrofinansijske institucije (MFI) u pogledu obima aktivnih zajmova – KEP Trust i FINCA Kosovo, potpisuju Ugovore o garanciji poljoprivredni zajmovi u okviru Agro Prozora.\nOvaj događaj označava ključni trenutak za KFKJ i sektor mikrofinansiranja pružanjem garancija za poljoprivredne zajmove lokalnim poljoprivrednicima i agrobiznisima.\nArsim Brucaj, izvršni direktor Asocijacije Mikrofinansijskih Institucija Kosova (AMIK) naglasio je da će potpisivanje sporazuma mikrofinansijskih institucija sa KFKJ biti glavni podsticaj za povećanje kreditiranja poljoprivrednika i poljoprivrednika sa Kosova i značajan korak ka povećanju finansijskih uključivanje na Kosovo.\nKastriot Kepuska, stručnjak za poljoprivredu u KFKJ, naglasio je da je ovo važan korak za sve povezane strane ka uključivanju i garantovanju šire baze finansiranih klijenata. Poljoprivrednici koje finansiraju mikrofinansijske institucije predstavljaju važan deo poljoprivrednog sektora i očekuje se da će garancija njihovih zajmova olakšati pozajmljivanje i značajno uticati na stvaranje najboljih mogućih uslova za njihovo finansiranje.\nAgro Prozor je garantna šema koja deluje u okviru KFKJ-a u cilju podrške poljoprivrednicima i agrobiznisima garantujući zajmove za ovaj sektor. Ukupan kapital Agro Prozora je u ukupnoj vrednosti od 11,5 miliona evra i u potpunosti ga finansira nemačka vlada, preko Nemačke razvojne banke – KfW.\nNemačka podržava Kosovski kreditni garantni fond (KCGF) sa 6 miliona evra: Mala i srednja preduzeća mogu imati koristi od zelenih investicija\nDanas je potpisan sporazum između Kosovskog kreditno-garantnog fonda (KCGF) i KfV – Nemačke razvojne banke. Ugovor su potpisali dr Klaus-Martin Miler, direktor za jugoistočnu Evropu i Tursku iz KfV razvojne banke i gospodin Besnik Beriša – generalni direktor Kreditno...


AGROTECH KARAVAN počeo sa realizacijom – Kooperativa Prijedor Prijedor\nPotkozarski kraj je poznat po voćarskoj proizvodnji. Odsustvo razvojne paradigme i nezavršeni procesi tranzicije rezultirali su niskim BDP po stanovniku i znatno slabijem razvoju od mogućnosti koje pružaju prirodne pogodnosti, tradicija te potencijali radne snage.\nU okviru poziva za dostavljanje projekata za program Horizon 2020 PZ «KOOPERATIVA PRIJEDOR» kao jedina zadruga iz Bosne i Hercegovine je u saradnji sa 29 institucija iz Evropske unije i Agencijom za ekonomski razvoj grada Prijedora podnela prijedlog projekta. Učestvovanje u pripremi ovog prijedloga projekta omogućio je PZ «KOOPERATIVA PRIJEDOR» da kroz Javni konkurs za dodjelu sredstava iz granta “Programi za pripremu projekata i potencijalnih kandidata za sredstva iz fonda H2020” Ministarstva civilnih poslova BiH dobije grant sredstva za realizaciju projekta AGROTECH KARAVAN.\nSpecifični cilj projekta jejačanje međunarodne saradnje kroz uspostavljanje razvojnih partnerstava, transfera znanja i tehnologija u cilju uspostavljanja inovativnog poslovnog modela.\nOrganizacijom studijskih posjeta kroz AGROTECH KARAVAN projekat će snažno doprinosi stvaranju novih i jačanju postojećih razvojnih partnerstva za buduće pozive u okviru H2020 programa i transferu znanja i tehnologija u agrarnom sektoru sa organizacijama iz Evropske Unije. Projekat povezuje istraživački, tržišni aspekt sa proizvodnim aspektom.Za realizaciju akivnosti inicijalno će se koristi uspostavljena partnerstva kroz pripremu podnetog H2020 projekta.\nKroz projekte aktivnosti minimum 7 predstavnika menadžmeta zadruge, naučno istraživačkih institucija, razvojne agencije i savetodavnih službi će boraviti u studijskoj posjeti u minimum 3 zemlje Evropske unije. Kroz studijske posjete će se organizovati B2B sastanci sa EU organizacijama od interesa te posjeta sajmu u cilju transfer znanja i primjena novih tehnologija koje treba da dovedu do jačanja kapaciteta za uvođenje novih proizvoda i servisa.


Dodik: Odnosi Srpske i Srbije najbolji do sada | Teslić Online\nDodik: Odnosi Srpske i Srbije najbolji do sada\nPredsjednik Republike Srpske Milorad Dodik izjavio je danas u Beogradu da Srpska i Srbija nikada do sada nisu imale bolje odnose i poručio da bi bez razumijevanja i podrške Srbije pozicija Republike Srpske bila mnogo teža.\nU posljednje vrijeme, analizirajući cjelokupnu situaciju, zahvalni smo zbog spremnosti Srbije da i na finansijskom nivou podrži aktivnosti Republike Srpske – rekao je Dodik novinarima u Beogradu, gdje u Patrijaršiji prisustvuje obilježavanju slave patrijarha srpskog Irineja – Lazareve subote.\nOn je konstatovao da Srbija ima mnogo svojih problema, ali da “ta spremnost da pomogne govori da se rukovodstvo Srbije na pravi način odnosi prema Srpskoj”.\n– Mi smo danas sigurni u ono što Srbija u skladu sa Dejtonskim mirovnim sporazumom ima kao obavezu podrške i saradnje sa Republikom Srpskom – poručio je Dodik.\nPredsjednik Srpske je ukazao da je Beograd učinio sve da shvati i razumije Republiku Srpsku i da su kao produkt toga započeti mnogi projekti koji ulaze u završnicu.\n– U posljednjih nekoliko godina to je poprimilo onu dugoočekivanu dimenziju podrške i razumijevanja. Naša saradnja je bila sveobuhvatna i motivisana zajedničkom potrebom da napravimo pomak za dobrobit naroda sa jedne i druge strane Drine – rekao je Dodik.\nOn očekujemo da bude realizovan dugo očekivani projekat izgradnje mosta kod Bratunca i u tom pogledu se nastavljaju započete aktivnosti.\nDodik je naglasio da su u toku dogovori da se na prostoru opština Bogatić i Sremska Mitrovica odredi dodirna tačka kako bi se mogao izgraditi auto-put koji bi išao od Banjaluke do Beograda.\n– Ove godine Republika Srpska će u junu biti bogatija za 60 kilometara auto-puta od Banjaluke do Doboja i to su stvari koje su dugoročno važne za izgradnju mreže auto-puteva ka Srbiji – istakao je predsjednik Srpske.\nPrevious: Danas je Lazareva subota\nNext: NERADNI DANI 29. APRIL, TE 1. I 2. MAJ\nViše od 25.000 vjernika u Komušini za praznik Velike Gospe (FOTO)\nBlatnica – Prevozio drva bez dokumentacije\nZA UDRUŽENjE “BEBE” PRIKUPLJENO 12.415 KM\nTESLIĆ – PORAZ NAŠIH KOŠARKAŠA I NAKON ODLIČNE IGRE\nCBBiH: Blokirano 66.753 računa


Hocu.ba Poziv bh. firmama za iskazivanje interesa za učešće u projektu EU4BusinessRecovery – GREEN RECOVERY – Hocu.ba\nRok prijave 13.04.2022\nOvim putem pozivamo zainteresirane bh. kompanije koje zadovoljavaju navedene kriterije, da najkasnije do 13. aprila/travnja 2022. godine izraze preliminarni interes za učešće u projektu, popunjavanjem prijave na sljedećem linku.\n– Za firme iz metaloprerađivačkog sektora: Aida Vidimlić , Tel: 033 566 233, E-mail: [email protected]\n– Za firme iz drvoprerađivačkog sektora: Lejla Međedović, Tel: 033 566 231, E-mail: [email protected].\nAutor Hocu.ba praksa EU4BusinessRecovery grant Green Recovery projekat Vanjskotrgovinska komora BiH\n« Kampanja o korupciji u zdravstvu: “Virus za koji ima lijek!”\nInternetAcademy: Besplatan online kurs digitalnog marketinga »


"U doba tajkuna sanjali smo o toaletu, ŽIVEO VUČIĆ!" – Otvoreno\nNaslovnaVesti"U doba tajkuna sanjali smo o toaletu, ŽIVEO VUČIĆ!"\n„U doba tajkuna sanjali smo o toaletu, ŽIVEO VUČIĆ!“\nSNS jurišnik iz parlamenta Luka Kebara nastavio je da „briljira“. Javnost ga je upoznala prvog dana poslaničkog mandata kada nije znao kako se zove, a onda je za govornicom, naravno, govorio o Draganu Đilasu, žutim tajkunima, uz pokliče: „Živeo Vučić“. Sada je otišao korak dalje, rekavši da su u vreme bivše vlasti ve-ce papiri bili san mnogima.\n– Zamislite da u 21. veku mi… Nama je višedecenijski san normalni toalet sa funkcionalnim, da kažem, toaletom, odnosno sapunom, ve-ce papirom… To je bila misaona imenica. To je nešto najosnovnije. Ti pripadnici tog bivšeg tajkunskog režima, taj Đilas, taj Jeremić, taj Tadić… Oni nisu najosnovnije uradili, a kamoli da su napravili neke moderne IT sisteme, računarsku opremu i ostalo – rekao je Kebara i nastavio:\nLuka Kebara, Printscreen\nZoran 20. decembra 2020.\tAt\t12:29\nA nece se stideti, on je tek junac, a bice klasicno govedo koje se u Srbiji bavi politikom, i takve gledamo vec 30 godina.


Njemačka: Putarina 130 eura | Ekonomist\nBerlin — Donji dom njemačkog parlamenta, Bundestag, usvojio je kontroverzni zakon kojim se od 2016. uvodi putarina od 130 evra godišnje za vozače koji koriste autoputeve.\nZakon je usvojen uprkos tome što Evropska unija još uvijek ispituje da li su takve putarine diskriminacija vozača iz inostranstva.\nZa zakon o uvođenju putarina za korišćenje autoputeva glasalo je 433 poslanika, njih 128 je bilo protiv, a šest uzdržano, javlja “Dojče vele”.\nIako će gornji dom parlamenta, Bundesrat, početkom maja razmotriti ovaj zakon, on nema ovlašćenja da spriječi njegovu implementaciju, što znači da će putarine, koje su izazvale žustru debatu u Njemačkoj, vjerovatno biti uvedene naredne godine.\nSvi vozači koji koriste autoputeve u Njemačkoj će morati da plate putarinu, kao i vozači motora iz inostranstva, dok će vozačima sa njemačkim registracijama – koji će automatski plaćati putarinu kako za autoput tako i za velike saobraćajnice – indirektno biti vraćen novac kroz plaćanje manjeg poreza na motorna vozila.\nPolitički protivnici optužuju kancelarku Angelu Merkel da je putarinu uvela isključivo kako bi zadovoljila predsjednika bavarske vlade Horsta Zehofera, koji je konzervativnim Bavarcima obećao taj potez kao osvetu za austrijske i švajcarske putarine.\nU tročlanoj vladajućoj koaliciji je i Zehoferova Hrišćansko-socijalna unija (CSU), a svaka stranka tražila je da se ispuni barem jedno njihovo predizborno obećanje kao cijena za ulazak u koaliciju na čelu s Merkelovom.\nMinistar saobraćaja Aleksandar Dobrint, političar CSU-a, rekao je da će putarina donijeti 500 miliona eura godišnje koji će se uložiti u unaprijeđenje njemačkih saobraćajnica.\nOznake Angela Merkel Bundestag Njemačka putarina\nGrci prodaju luku Pirej


Dnevno@RSE, 17. april/travanj 2019.\nSrijeda/sreda, 17. april/travanj 2019.\nSelo gdje ulice nose Staljinovo ime\nSvih 25 sporednih ulica u sibirskom selu Slavjanka nosi ime po zloglasnom sovjetskom diktatoru.\nU svetu je ove godine zabeležen veliki porast broja obolelih od malih boginja, pišu svetski mediji pozivajući se na podatke Svetske zdravstvene organizacije, i ističu poguban uticaj kampanje protiv vakcinisanja koje može sprečiti širenje te bolesti.\nEU i SAD pripremaju se za otvaranje zvaničnih trgovinskih prepreka koje bi trebalo da smanje barijere u međusobnoj razmjeni, mada je ishod doveden u pitanje, i to ne samo zbog starih i novih sporova dvije strane, već i zbog neslaganja na Starom kontinentu, pišu svjetski mediji.\nVreme nespokoja u pakistanskoj paganskoj dolini\nPripadnici paganske zajednice u Pakistanu vide egzistencijalnu pretnju po svoju drevnu kulturu dok nadiru uticaji iz mora islama koje ih okružuje. Prelazak u islam pripadnika naroda Kalaš podstiče tenzije ne samo u toj zajednici, već i u porodicama.\nDemonstranti u Sudanu uspeli su da okončaju 30-godišnju vladavinu autokratskog vođe Omara al-Bašira, mada se nastavljaju protesti u Sudanu dok vlast i dalje drže generali koji su učestvovali u brutalnom režimu i koji možda imaju podršku rivalskih regionalnih sila.\nIgre gladi: Putinov veliki apetit za mjesto za stolom\nMada je Vladimir Putin predstavljen kao gladni vuk, neke od akcija u inostranstvu ukazuju da je, uprkos ogromnom apetitu, ipak izbirljiv.\nLukašenkovo poređenje štale s Aušvicom\nKada je beloruski predsednik Aleksandar Lukašenko uporedio jednu štalu s Aušvicom, nije se samo šef zadruge našao pogođenim. Otvoreno je pitanje i poljoprivredne politike bivše sovjetske republike, kao i odnos prema antisemitizmu.\nHapšenje osnivača Vikiliksa Džulijana Asanža u Londonu, nakon sedam godina života u azilu u ambasadi Ekvadora, u svjetskim medijima ponovo je vratilo u fokus pitanja o borbi za transparentnost rada vlada i informacija, ali i o zaštiti uzbunjivača i uređivanju interneta.\nU Indiji počinje najveće demokratsko izjašnjavanje\nIndijci izlaze na izbore, u najvećem i najdužem demokratskom glasanju na planeti, u senci nedavnih sukoba s Pakistanom oko Kašmira, ali je veliko pitanje da li će talas nacionalističkog zanosa uspeti da premijeru Narendri Modiju donese drugi petogodišnji mandat, pišu svetski mediji.\nZa Ukrajince koji na proteklih pet godina gledaju kao na niz grešaka, Volodimir Zelenski predstavlja obrnutu sliku aktuelnog predsjednika Patra Porošenka uoči njihovog okršaja u drugom krugu izbora.


05.01.2017 u 16:26\nGardista umalo ubio britansku kraljicu, pomislio da je provalnik\nLONDON– Kraljica Elizabeta Druga doživela je neprijatnost prilikom nedavne noćne šetnje kroz vrt Bakingemske palate. Na nju je, prema pisanju „Tajmsa”, umalo pucao jedan gardista, koji je od 90-godišnje britanske kraljice pomislio da je - provalnik. List, pozivajući se na neimenovanog insajdera, prenesi da je gardista, videvši u mraku da se nepoznato lice šeta dvorskim vrtom, podigao pušku, nanišanio i držao prst na okidaču. U poslednjem trenutku je shvatio koga je imao pred sobom i rekao: „Do đavola Vaše veličanstvo, umalo da vas ubijem”. I pored opasne situacije u koju je dospela, kraljica je reagovala potpuno opušteno. „U redu je”, poručila je gardisti, dodajući da će se sledeći put javiti, „da ne mora da puca na nju”. „Tajms” ukazuje da nije poznato kada se ovaj indicent\nBregzit udara na strane studente\nBritanska služba za odobravanje viza sve češće odbija zahteve pojedinaca za produženi boravak u toj zemlji radi školovanja. Da je „bregzit”, i pre nego što je čuveni član 50 o razdvajanju Velike Britanije od Evropske unije pokrenut pred merodavnim telima, udario na strane studente, o tome se već uveliko priča i polemiše. Primera ima napretek, ali nadležni na univerzitetima nevoljno govore o tome, jer se plaše da bi oni inostrani đaci koji žele da se školuju na njihovim fakultetima i ispunili su sve potrebne uslove – mogli da budu u svojoj želji onemogućeni. Jednom strancu je odbijena studentska viza, zato što nije znao kad se otvara i kad se zatvara biblioteka na fakultetu koji je upisao. Londonski „Gardijan” komentariše da bi svaki domaći student pao na ovom testu ukoliko bi to bio\n05.12.2016 u 20:00\nOmiljeni studentski izgovor za lošu ocenu najčešće je – profesor. Tim putem krenuo je i jedan diplomac sa Oksforda koji i na sudu želi da dokaže da je za to što nije diplomirao sa najvišom ocenom kriv fakultet. Faiz Sidiki, koji je pre 16 godina završio studije istorije na jednom od oksfordskih fakulteta, traži od te prestižne visokoškolske ustanove odštetu od milion funti (1,2 miliona evra) jer tvrdi da su ga „užasno loša i dosadna predavanja” koštala diplome sa najvišim počastima, što ga je sprečilo da ostvari uspešnu profesionalnu karijeru. On je pred sudom kazao da je mogao da bude uspešan advokat samo da je imao bolji prosek ocena. Ovaj tridesetosmogodišnjak kaže da je zbog nemara profesora istorije Indije podbacio iz tog predmeta, što je uticalo na njegovu završnu ocenu na\n21.11.2016 u 12:48\nMej: Razumem zabrinutost poslodavaca zbog izlaska iz EU\nLONDON – Britanska premijerka Tereza Mej izjavila je danas da razume zabrinutost poslodavaca da bi Velika Britanija mogla da „padne sa litice” nakon formalnog izlaska iz Evropske unije (EU) i dodala da će tokom razgovora o Bregzitu ukazati na te brige. U Konfederaciji britanske industrije (CBI), vodećoj organizaciji u Britaniji, Mej je rekla da postoji mnogo načina da se poboljša status radnika u kompanijama, prenosi Rojters. Upitana o pozivu poslodavaca da se napravi tranzicioni dogovor, Mer je rekla da želi dogovor koji će biti najbolji kako za Veliku Britaniju, tako i za poslodavce u Britaniji. „Svesna sam da postoje stvari koje treba razmotriti..da ljudi neće da padnu sa litice, da hoće sa sigurnošću da znaju kako će stvari funkcionisati ubuduće, sve će to biti deo posla koji\n14.11.2016 u 12:32\nMej: Trampova pobeda označava novu eru promena u svetu\nLONDON – Premijerka Velike Britanije Tereza Mej izjavila je danas da pobeda republikanca Donalda Trampa na američkim predsedničkim izborima i glasanje za izlazak Britanije iz EU označavaju novu eru dubokih promena u svetu. Mej je u Londonu rekla da Britanija ne sme da odbija promene i da bije bitke iz prošlosti, već da se adaptira na sadašnjost, prenosi AP. Britanski ministar spoljnih poslova Boris Džonson ocenio je da je Tramp „raspoložen za dogovore”. „Mislim da bi to mogla da bude dobra stvar za Britaniju, ali takođe i dobra stvar za Evropu. Mislim da je to ono na šta treba da se fokusiramo danas”, rekao je Džonson. (Tanjug)


Održana promocija projekata nevladinih organizacija koje je Opština Bar podržala na ovogodišnjem Javnom konkursu. | Opština Bar\nOdržana promocija projekata nevladinih organizacija koje je Opština Bar podržala na ovogodišnjem Javnom konkursu.\nU sali Dvorca kralja Nikole sinoć je održana promocija projekata nevladinih organizacija koje je Opština Bar podržala na ovogodišnjem Javnom konkursu.\nPrezentacija je održana pod sloganom “Podržali smo, uspjeli su!”, a cilj je bio da se šira javnost upozna sa rezultatima podržanih projekata i aktivnostima, koje su u okviru njih sprovedene, ali i da se najave uslovi konkursa i prioritetne oblasti za sledeću godinu.\nPrisutne je pozdravila mr Tanja Spičanović, predsjednica Komisije za raspodjelu sredstava nevladinim organizacijama. Ona je čestitala organizacijama koje su realizovale projekte putem ovog konkursa i naglasila važnost ovakve saradnje sa nevladinim sektorom.\n“Jak nevladin sektor je jedna od ključnih vrijednosti civilnog društva. Nevladine organizacije su glas civilnog društva, spona i sredstvo da se glas građana glasnije i efektivnije čuje, da dođe do svih institucija sistema. Na taj način potrebe građana se bolje percipiraju. Opština Bar nevladine organizacije doživljava kao partnera u donošenju odluka i u kreiranje razvojnih politika našeg grada. Bilo je zadovoljstvo pomoći ove projekte, jer su doprinijeli unaprijeđivanju društvene stvarnosti”, rekla je Spičanović.\nOna je podsjetila prisutne da prema usvojenoj Odluci o budžetu Opštine Bar za 2020. za podršku NVO su oprijedjeljena sredstva u ukupnom iznosu od 77.000€, od kojih 40% pripada NVO sa posebnim statusom, dok će ostatak sredstava biti raspodijeljen na osnovu bodovanja od strane Komisije i nezavisnog procjenjivača.


Kakva je mogućnost zaključivanja ugovora o delu i obračun poreza i doprinosa?\nPrema Zakonu o radu, predviđena je mogućnost da poslodavac sklopi sa određenim licem Ugovor o delu, radi obnavljanja poslova koji su van delatnosti poslodavca, a koji imaju za cilj izvršenje ili izradu određenog proizvoda, usluge ili intelektualne usluge.\nUgovor o delu mora biti u pisanom obliku, a ovo su neke od njegovih karakteristika:\n- Ugovor se može zaključiti samo za poslove koji su van delatnosti poslodavca\n- Ugovor se može zaključiti sa svakim fizičkim licem, bez obzira da li je ono zaposleno kod drugog poslodavca, nezaposleno, penzioner ili student.\n- Po ovom Ugovoru ne definiše se vreme rada već konkretni projekat, za koji se može odrediti rok.\n- Ugovorom se zaključuje visina naknade za rad, kao i druga prava i obaveze obe ugovorne strane.\n- Kada je u pitanju Ugovor o delu, nisu predviđena sva prava i odgovornosti po osnovu radnog odnosa.\n- Ukoliko se poslodavac obaveže da će plaćati druge vrste naknade, kao što je naknada za prevoz , isplata tih troškova ima karakter ugovorene naknade, za koju se plaćaju porez i doprinosi.\nZaključivanje Ugovora o delu sa korisnikom invalidske penzije:\nMnogi se pitaju da li poslodavac može sklopiti Ugovor o delu sa korisnikom invalidske penzije i da li će u tom slučaju takvo lice ostati bez svojih primanja. Zakon u praksi ostavlja mogućnost da lice sa invalidskom penzijom ostvari Ugovor o delu, ali samo kada je slučaj o pojedinačnom Ugovoru na određeni vremenski period i u tom slučaju on i dalje zadržava svoja primanja. Ukoliko Ministarstvo rada utvrdi da je korisnik invalidske penzije prešao u radni odnos, može se sprovesti kontrola o njegovim radnim sposobnostima i na taj način, ako se utvrdi da je lice sposobno i dalje za rad, da mu se ta primanja ukinu. Dakle, lice sa invaldiskom penzijom može sklopiti Ugovor o delu, ali ne može biti u radnom odnosu.\nPlaćanje poreza i doprinosa na naknadu po Ugovoru o delu:\nZakon o porezu na dohodak građana predviđa da je naknada koja se isplaćuje na osnovu Ugovora o deluima karakter drugih prihoda koji po svojoj prirodi čine dohodak fizičkog lica.\nNa naknadu po Ugovoru o delu plaća se porez po stopi od 20% na teret primaoca prihoda.\nKada je plaćanje doprinosa u pitanju, osnovica doprinosaza obavezno socijalno osiguranje za lica koja ostvaruju ugovorenu naknadu je oporezivi prihod od ugovorene naknade, a to je ista osnovica na koju se plaća porezna dohodak na ugovorenu naknadu.\nOsnovica na koju se plaćaju doprinosi prilikom isplate ugovorene naknade ne poredi sa najnižom i najvišom mesečnom osnovicom za plaćanje doprinosa.\nDoprinosi za obavezno socijalno osiguranje plaćaju se iz ugovorene naknade po zbirnoj stopi i to:\n- 25,5% doprinos za PIO\n- 10,3% doprinos za zdravstvo\nDa li će se plaćati samo doprinos za PIO ili i za zdravstvo zavisi od statusa lica sa kojim se zaključuje ugovor.\nPoreski tretman za lica koja imaju status samostalnih umetnika:\nKada poslodavac zaključi Ugovor sa licem koji ima status samostalnog umetnika, poslodavac za to lice plaća samo doprinos za penzijski i invalidsko osiguranje, samo ukoliko je predmet ugovora obavljanje poslova koji ne spadaju u domen umetničkih poslova.


Intel Xeon E5 procesori najbrže prihvaćena nova tehnologija na listi Top500 – Personal magazin\nSerija procesora Intel® Xeon® E5-2600 doseže nove nivoe superračunarstva kao najbrže prihvaćena nova tehnologija, koja pokreće 44 sistema, uključujući tri superkompjutera klase Petascale na 39. izdanju liste Top500 objavljene danas. Superkompjuter „SuperMUC” koji je zauzeo četvrto mesto na listi, ima performanse od 2,9 PetaFLOP-a, što…\nSerija procesora Intel® Xeon® E5-2600 doseže nove nivoe superračunarstva kao najbrže prihvaćena nova tehnologija, koja pokreće 44 sistema, uključujući tri superkompjutera klase Petascale na 39. izdanju liste Top500 objavljene danas.\nSuperkompjuter „SuperMUC” koji je zauzeo četvrto mesto na listi, ima performanse od 2,9 PetaFLOP-a, što ga čini najmoćnijim u Evropi, a takođe predstavlja i najveći sistem zasnovan na novim procesorima Intel Xeon E5.\nNa Internacionalnoj konferenciji superračunarstva, kompanija Intel objavila je takođe da je Intel® Xeon® Phi™ novo ime za sve buduće prizvode zasnovane na Intel® MIC arhitekturi. Prva generacija proizvodaIntel Xeon Phi (koprocesori pod kodnim imenom „Knights Corner”), koja treba da se pojavi do kraja 2012, dopuniće postojeću seriju procesora Intel Xeon E5-2600/4600 i obezbediti nove performanse. Dok je prva generacija prvenstveno bila namenjena računarstvu visokih performansi (HPC), buduće generacije proizvoda Intel Xeon Phi takođe će biti namenjene data centrima i radnim stanicama velikih kompanija.\n„ Serija procesora Intel Xeon E5 pokreće eksponencijalne performanse u računarstvu visokih performansi i ponosni smo što ima tako jak uticaj na industriju kao što je i pokazano njegovim prisustvom unutar 44 od top 500 superkompjutera,” rekao je Raj Hazra, potpredsednik kompanije Intel i generalni direktor odeljenja Technical Computing unutar grupe Data Center and Connected System. Kada našem portfoliju dodamoproizvod Intel Xeon Phi, naučnici, inženjeri i IT stručnjaci iskusiće performanse koje će im pomoći da se efikasno suočite sa izazovima počevši od klimatskih promena do upravljanja rizikom. Ovo je još jedan korakkompanije Intel ka stvaranju jedinstvene tehnologije koja pruža performanse bez presedana za današnje paralelne aplikacije,” dodao je Hazra.\nPrvi koprocesor Intel® Xeon® Phi™ najavljen za ovu godinu\nPrvi Petascale superkompjuteri koje će pokretati procesori Intel Xeon E5 i koprocesori Intel Xeon Phi, biće „Stampede.” Kompanija Intel očekuje pojavljivanje sve većeg broja Petascale mašina u narednoj godini koje će koristiti efikasnost koprocesora Intel Xeon Phi.\nTrka za rast Exascale računarstva i investiranje u HPC tržište\nDa bi bio dostignut Exascale nivo performansi, potrebne su inovacije u arhitekturi unutar HPC-a, da bi bio dostignut Exascale nivo performansi do 2018, kompanija Intel pokrenula je značajne investicije u oblastima koje će ubrzati ovaj proces u budućnosti. Nedavna kupovina Infiniband i kapitala kompanija QLogic i Cray, predstavlja ključni potez za uvođenje inovacija.\nViše od 74 odsto (372 sistema) superkompjutera u 39. izdanju liste Top500 zasnovano je na Intelovim procesorima. Među sistemima koji se prvi put pojavljuju na listi, 77 odsto čine sistemi zasnovani na Intel procesorima. Kompletan izveštaj je dostupan na www.top500.org.\nZa više informacija o konferenciji ISC 12 uključujući i Hazrinu prezentaciju i slike, posetite http://www.intel.com/newsroom/isc.\nIntel Xeon E5 procesori najbrže prihvaćena nova tehnologija na listi Top500 was last modified: June 19th, 2012 by Redakcija\nIntelIntel Xeon E5Top500


Inzko na Oxfordu: U BiH potreban još snažniji angažman međunarodne zajednice - Index.ba\nInzko na Oxfordu: U BiH potreban još snažniji angažman međunarodne zajednice\nMir je više od pukog odsustva rata, rekao je visoki predstavnik Valentin Inzko na konferenciji o budućnosti Bosne i Hercegovine koja je održana sinoć na Univerzitetu u Oxfordu.\nOn je rekao da građani Bosne i Hercegovine žele više od svoje zemlje i svojih političara i neće više prihvatati vladu na “autopilotu”, prenosi BHRT.\nVisoki predstavnik je izjavio da “osiguranje trajnog mira, stabilnosti i prosperiteta koji će omogućiti građanima da žive dostojanstveno” zahtijeva fundamentalne političke promjene, te dodao da lideri treba da prestanu živjeti u prošlosti i da se umjesto toga “odlučno okrenu ka budućnosti”.\nNavodeći da su “proaktivni angažman međunarodne zajednice i tijesna saradnja sa izabranim političarima doveli do iznimnog napretka u prvih deset godina nakon Daytona”, visoki predstavnik je rekao da postoji prilika da se vratimo ovom proaktivnom pristupu. On je rekao da je moguće ostvariti pozitivne promjene ako lideri u Bosni i Hercegovini budu imali obavezu da ispunjavaju obećanja koja daju. On je dalje dodao da bi međunarodna zajednica “trebala biti spremna i da detaljnije definira reforme koje su potrebne da ova zemlja krene naprijed”.\nPomaci su prijeko potrebni, rekao je on, kako bi bio podržan pravosudni sistem s ciljem osnaživanja borbe protiv korupcije i uklanjanja ustavnih anomalija u izbornom sistemu.\n“Mi kao međunarodna zajednica ne bismo trebali imati dvostruke standarde: Moramo snažnije insistirati na tome da se evropske vrijednosti koje smatramo ključnim za naša demokratska društva njeguju i u Bosni i Hercegovini”, rekao je Inzko.\nVisoki predstavnik je sugerirao da bi usklađivanje ciklusa održavanja općinskih i općih izbora moglo povećati izlaznost i ojačati stabilnost. On je također rekao da bi progresivniji pristup u oblasti obrazovne politike mogao smanjiti podjele unutar zajednica među budućim generacijama, te predložio uvođenje programa Erasmus u Bosni i Hercegovini i između zemalja Zapadnog Balkana.\nPrethodni članakDemokratska fronta: Komšić kandidat za Predsjedništvo BiH\nNaredni članakPucnjava na Koševskom Brdu, policija na terenu


PKCG organizovala predavanje o kriznom menadžmentu: Prilagođavanje i efektivna komunikacija presudni :: Ekonomija\nPKCG organizovala predavanje o kriznom menadžmentu: Prilagođavanje i efektivna komunikacija presudni\nPrivredna komora Crne Gore, u saradnji Sekretarijatom za preduzetništvo Glavnog grada, organizovala je predavanje o kriznom menadžmentu.\n"Sposobnost prilagođavanja promjenama i efektivan način komunikacije su od presudnog značaja za uspješan krizni menadžment. Krizni menadžment stvara organizacionu kulturu i klimu koje umanjuju ili eliminišu nezdrave strategije i daju mogućnost razvoja novih potencijalno dugoročno vrlo korisnih", rekao je Perazić.\n"Na pitanje kako nastaviti sa razvojem ako smo u krizi odgovor bi bio i dalje stateški razmišljati te preispitivati svoje, kompanijske i kapacitete zaposlenih. Takođe, fokus i preporuka tokom "kriznog menadžmenta" jeste jasna i precizna komunikacija sa zaposlenima, partnerima, dobavljačima. Kriza je i prilika", smatra Malović.\n"Promjena je jedina konstanta. Strah od promjene je na vrlo visokom nivou. Trenutno smo svjedoci raznih kriza, tokom kojih je u društvu ova tema bitna i nameće potrebu da predefinišemo trenutni način poslovanja. Postoje lideri koji su svjesni da je promjena načina rada neophodna i spremni su da motivišu tim, podstaknu kompaniju na rješenja i dodatni razvoj kako bi išli ukorak sa vremenom i uspjeli da zadrže brend, kredibilitet kompanije i slično", navodi Malović.\n"Transformacija biznisa, tima, pojednica je neophodna i to je jedini put i ključ za opstanak i dalji razvoj kompanije", smatra Malović.\nKako je saopšteno iz PK, Malović je dugodišnje iskustvo i znanje sticala je u poznatim multinacionalnim kompanijama. Kompaniju IDFaktor, krunu njenog razvojnog puta, formirala je sa željom da motiviše, pokrene i podrži zaposlene, timove i kompanije, koji nastoje da prošire profesionalne vidike, kao i da ostvare uspjeh. Takođe je sertifikovana konsultantkinja, NLP trenerica po metodologiji European Coaching Association (ECA). Intenzivno radi kako induvidualne, tako i grupne razvojne programe namijenjene i liderima.


Kodro udahnuo novi život u Sarajevo Bordo tim efikasan i neporažen u pet utakmica | Poslovni Informator\nNaslovna » Sport » Kodro udahnuo novi život u Sarajevo Bordo tim efikasan i neporažen u pet utakmica\nKodro udahnuo novi život u Sarajevo Bordo tim efikasan i neporažen u pet utakmica\n27/10/2014\tkategorija Sport Komentiraj\nMeho Kodro donio stabilnost u FK Sarajevo (Foto: Nedim Grabovica/Klix.ba)\nKodro je zvanično preuzeo Sarajevo nakon što je Bordo ekipa poražena 28. septembra u 9. kolu BHT Premijer lige na Pecari od Širokog Brijega. Kao novi trener je debitovao 1. oktobra u prvoj utakmici osmine finala Kupa BiH, u kojoj je Sarajevo na stadionu “Asim Ferhatović Hase” pobijedilo ekipu Travnika rezultatom 4:0. Tim sa Koševa je imao apsolutnu dominaciju na terenu.\nDebi u Premijer ligi na klupi Sarajeva dogodio se 5. oktobra, kada je Sarajevo na svom terenu dočekalo Slaviju. Divovi su rutinski pobijedili rezultatom 3:0 i prikazali su odličnu igru. Tako je ekipa koja je ranije imala problema s realizacijom u dvije utakmice pod vodstvom Kodre postigla čak sedam golova, a nije primila ni jedan.\nVeoma težak ispit je Sarajevo imalo u 10. kolu Premijer lige BiH u Mostaru protiv Zrinjskog 18. oktobra. Istina je da je Sarajevo odigralo loše prvo poluvrijeme u kojem je Zrinjski uspio postići pogodak preko Crnova. Ipak, Kodrina ekipa je u drugom poluvremenu zaigralo dosta bolje i golom Okića osiguralo bod na teškom gostovanju.\nU uzvratnom susretu osmine finala Kupa BiH protiv Vezira u Travniku 21. oktobra, Kodro je izveo kombinovani sastav. Zaigrali su igrači koji su ranije dobijali malo prilika za igru, ali je i ta ekipa uspjela zabilježiti pobjedu rezultatom 3:2 i ovjeriti plasman u četvrtfinale Kupa BiH.\nProteklog je vikenda Sarajevo u 12. kolu Premijer lige ugostilo Radnik iz Bijeljine. Odličnom i efikasnom igrom su Divovi upisali novu visoku pobjedu rezultatom 5:0 i tako na sjajan način najavili izuzetno važnu utakmicu, a to je nedjeljni derbi protiv Željezničara na Grbavici.\nKada se sve sabere, Kodro je u pet utakmica na klupi Sarajeva još uvijek neporažen. Njegova ekipa je upisala pet pobjeda i jedan remi, a postigla je ukupno 16 golova, čak 3,2 po utakmici.\nDa li će Kodro svoj dobar niz nastaviti i nakon nedjeljnog derbija s vječitim rivalom, ostaje da se vidi.\nIzvor: Kodro udahnuo novi život u Sarajevo Bordo tim efikasan i neporažen u pet utakmica\nefikasan neporažen sarajevo udahnuo\t2014-10-27\nTagiran sa:efikasan neporažen sarajevo udahnuo\nNazad: Na Banjalučkoj berzi ostvaren promet od 493.608 KM\nNaprijed: Red Bull Air Race: U dramatičnoj završnici Britanac Nigel Lamb postao svjetski prvak


U LESKOVCU URUČENE PONOSNE KARTICE CENA MINUS ZA TRI PLUS - TV 4S\nDanas su u sali Narodnog pozorišta svečano uručene ponosne kartice „Cena minus za tri plus“ Udruženja „Pokret za decu tri plus“ roditeljima sa teritorije grada Leskovca koji imaju troje i više dece.\nTim povodom gradonačelnik Leskovca Goran Cvetanović je istakao da je Grad Leskovac pristupanjem ovom pokretu doprineo merama populacione politike. On je podvukao da na teritoriji grada Leskovca svaka porodilja koja je u radnom odnosu dobija 10.000, a one koje su nezaposlene 20.000 dinara, svake godine se izdvajaju sredstva za 10 prvorođenih beba sa teritorije grada Leskovca, vaučer u iznosu od 20.000 dinara, a svi učenici prvog razreda sa teritorije grada dobijaju 6.000 dinara novčane naknade za udžbenike, za decu čije su porodice korisnici novčane socijalne pomoći izdvaja 5.000 dinara za udžbenike za svako dete školskog uzrasta.\nCvetanović je istakao da lokalna samouprava snosi troškove prevoza pratioca i dece sa posebnim potrebama, da grad subvencioniše 80% tržišne cene za boravak dece u privatnim vrtićima, dok je boravak za treće i četvrto dete besplatan, i dodao da su novine u populacionoj politici koje su uvedene od ove godine obezbeđivanje auto-sedišta za svu decu rođenu u 2021. godini na teritoriji grada Leskovca, kao i pristupanje Pokretu za decu tri plus.\nPosedovanjem ponosne kartice naglasio je Cvetanović ukupno 618 porodica ostvarivaće uštedu kod 111 privednih subjekata, 6 sportskih klubova, kao i kod 3 ustanove kulture.\nPredsednik Pokreta za decu Tri plus Vladica Gavrilović istakao je da je zadatak pokreta da zaštiti višečlane porodice i da stimuliše natalitet.\nU ime roditelja koji su primili ponosnu karticu obratila se Tatjana Gavrilović koja se zahvalila gradonačelniku Cvetanoviću i Lokalnoj samoupravi što su prihvatili projekat Pokret za decu tri plus, kao i pokretaču ovog projekta Gavriloviću. Ona je istakla da je ponosna kartica ogromna podrška za porodice sa troje dece jer se može ostvariti velika ušteda u kućnom budžetu.\nGrad Leskovac kao odgovorna lokalna samouprava nastaviće da raznim merama stimuliše povećanje nataliteta zaključeno je ovom prilikom.


PC Press » PC #218 | Uvodnik\nPC #218 | Dejan Ristanović\nInternet više nije "samo" globalna mreža u koju su povezani svi računari - proširio se na druge uređaje, nalazi se u našim džepovima, na rukama, a uskoro će biti i u nama, do te mere da će postati, kako reče direktor Google-a Erik Šmit, neprimetan. Prateći te velike promene, proširili smo našu tradicionalnu akciju izbora Top50 domaćih sajtova na mobilne aplikacije, društvene mreže i celokupan on-line nastup\nNiko se nije setio da ovih dana proslavi desetogodišnjicu broadband-a u Srbiji. Pre februara 2005. godine stalni pristup Mreži imali su retki korisnici tzv. iznajmljenih linija (nekomutiranih parica) i poneki pretplatnik kablovske televizije u delovima Beograda. A onda je Telekom, u početku preko drugih Internet provajdera, ponudio ADSL, najpre u Beogradu, pa u drugim većim gradovima, i najzad na čitavoj teritoriji Srbije. Interesovanje je bilo ogromno - sećam se da smo u SezamuPro, diskutujući o pripremi kampanje, brinuli o zahtevu Telekoma da u startu kupimo 1000 ADSL portova, pitajući se koliko će vremena biti potrebno da se, u večitoj priči o ekonomskoj krizi i besparici, to proda. Za samo nekoliko dana pokazalo se da, kad imate dobar proizvod, kriza uopšte nije bitna - ljudi su prepoznali značaj stalnog pristupa Internetu i portovi su se prodavali na hiljade, gde god je bilo uslova za ADSL. Ubrzo su i kablovski operatori, pre svega SBB, ponudili alternativu ADSL-u i postali ozbiljna konkurencija Telekomu u oblasti Internet provajdinga. Stvari su počele da se dešavaju sve brže, do tačke na kojoj se danas nalazimo - uživamo u Internetu onoliko brzom koliko to želimo da platimo, a tradicionalnim metodama pristupa sve češće se pridružuje i optika koja je zahtevnim poslovnim (pa i kućnim) korisnicima dostupna u mnogim delovima većih gradova, po sasvim prihvatljivoj ceni.\nTokom prethodne decenije sa zadovoljstvom smo prestali da koristimo dial-up koji je dugo bio jedini način pristupa Internetu, a pre toga i BBS-ovima (seća li se neko BBS-ova?). Zaboravili smo na spor prenos, korekciju grešaka, zvanje stotinu puta dok se ne dobije slobodna linija, stalno zauzet kućni telefon, potrebu da se instalira druga telefonska linija koju obično ne možete da dobijete, ISDN kao rešenje iz snova... Pre mesec dana Telekom je tiho ukinuo svoju SMIN mrežu za dial-up a niko to nije ni primetio, čime je nekada tako važna naprava kao što je modem definitivno otišla u istoriju. Sačuvaću, ipak, svoj stari T42, ne samo zato što je to poslednji ThinkPad koji je potpisao IBM, već i zato što se u njegovom (moram da kažem, neverovatno čvrstom i izdržljivom) kućištu nalaze modem, DVD, RS-232 i Centronics interfejsi - četiri tehnologije na kojima je 2005. godine računarsko tržište počivalo, a koje danas ne postoje. Toliko o pričama da se u IT svetu ništa ne dešava i da svi samo dodaju gigabajte i megapiksele. A kada sam uključivao T42 da bih se podsetio svega toga (radi samo na struju, baterija je potpuno mrtva... eh, kada bi baterije napredovale kao ostale komponente...), dočekao me je i Windows XP, kao najmanje iznenađenje. Sledećih meseci videćemo koliku će pažnju privući novi Windows 10, ali mi se nekako čini da ćemo se XP-a otarasiti mnogo teže nego dial-up-a i modema!


"Srbija u ritmu Evrope" - Deca iz Sjenice - Sjajne Vesti\nManifestacija „Srbija u ritmu Evrope“ održava se u skladu sa Evropskom poveljom o učešću mladih u životu na opštinskom i regionalnom nivou. Cilj manifestacije je podsticanje, razvijanje, prepoznavanje i očuvanje mladih talenata u Srbiji.\nOva dečija manifestacija održava se već sedam sezona, i promoviše interkulturalnosti, tolerancije, ravnopravnosti polova, poštovanje ljudskih prava, različitosti, saradnje i doživotnog učenja.\nManifestacija ima za cilj da svu zainteresovanu decu, osnovnih i srednjih škola u gradovima širom Srbije, obuči i edukuje u sekcijama solo pevanja i moderom plesu. Po završetku edukacije oni će biti spremni da predstave svoj grad i svoju državu, kao i zemlju Evrope koja im bude dodeljena od strane organizatora ove dečije manifestacije. Pripremanje i obuku dece obavljaće iskusni treneri plesa i profesori muzike solo pevanja a obuka će biti besplatna.\nZa ovu godinu na manifestaciji će učestvovati i deca iz opštine Sjenica, koja se već pripremaju da učestvuju i predstave svoju opštinu, kao i zemlju Evrope koju im organizator manifestacije bude dodelio.\nPotpisivanje ugovora o učešću opštine Sjenica u ovoj manifestaciji je upriličeno dnas u 12:00 časova, u kabinetu predsednika opštine Sjenica, a nakon potpisivanja ugovora, izjave za medije dali su predsednik opštine Sjenica Hazbo Mujović, izvršni direktor „Srbija u ritmu Evrope“ Igor Karadarević i direktor kancelarije za konekciju sa ambasadom EU u Beogradu David Makević.\ntop vesti, sjajne vesti, manifestacija, deca, srbija, sjenica, srbija u ritmu evrope, opstina sjenica\n„Srbija u ritmu Evrope“ – Deca iz Sjenice postavio Nikola Z 11.09.2015\nJedan odgovor na temu "„Srbija u ritmu Evrope“ – Deca iz Sjenice"


Uzmi ili ostavi nepovoljan ugovor\nSrbija je pred međunarodnim arbitražama poslednjih godina u najvećem broju slučajeva gubila sporove, što za posledicu ima enormno visoke ekonomske gubitke, rečeno je na Kopaoničkoj školi prirodnog prava. Iako je nesporno da ima arbitraža u kojima su naše kompanije dobile spor, pravnici i ekonomisti na Kopaoniku su pokušali da dođu do odgovora na pitanje kako sprečiti gubitke. – Zaključili smo da je pogrešan pristup ugovoru ključni uzrok zbog koga dolazi do arbitražnog spora. Poslednjih godina pojedini međunarodni ugovori, naročito oni koji su veće vrednosti ili značaja, ne zaključuje se na osnovu pregovora u kojima ugovorne strane sporazumno utvrđuju njihovu sadržinu već se defakto zaključuju kao ugovori po pristupu. To znači da je njihov sadržaj u celini unapred određen od strane\n01.01.2019 u 11:24\nStranke u sporovima pred sudovima u Srbiji od danas će biti oslobođane plaćanja svih sudskih taksi, ako do zaključenja prvog ročišta za glavnu raspravu reše spor medijacijom, sudskim poravnanjem, priznanjem ili odricanjem od tužbenog zahteva, prenosi Tanjug. Ovo su osnovne novine koje donosi Zakon o izmenama i dopunama Zakona o sudskim taksama koji je danas zvanično počeo da se primenjuje. To znači da će troškovi za postupak biti obrisani bez obzira što su stranke već pokrenule spor, ako se odluče za mirno rešenje spora zaključenja prvog ročišta za glavnu raspravu. Troškovi medijacije, odnosno taksa za medijaciju, je daleko manja od sudske takse, a tarife je propisalo Ministarstvo pravde Srbije. Iako će se na ovaj način znatno smanjiti prihod od sudskih taksi, pozitivan efekat\n27.12.2018 u 13:36\nOslobođeni optužbe za ratni zločin u Ključu 1992.\nOdeljenje za ratne zločine Višeg suda u Beogradu danas je Dragana Bajića i Marka Paunovića oslobodilo optužbe da su 1992. godine izvršili ratni zločin protiv civilnog stanovništva u opštini Ključ, u severozapadnoj Bosni, saopšteno je iz suda. Bajić i Paunović bili su vojni policajci, pripadnici VI Sanske brigade Vojske Republike Srpske, prenosi Tanjug. Sud im je danas izrekao oslobađajuću presudu za ubistvo Hasana Razića i odlučio da troškovi krivičnog postupka padaju na teret budžetskih sredstava suda. Tužilaštvo za ratne zločine ima pravo da izjavi žalbu Apelacionom sudu u roku od 15 dana od dana dostavljanja pisanog otpravka presude. Mediji su ranije preneli da je u selu Kamičak, opština Ključ, 1992. godine ubijeno je pet lica bošnjačke nacionalnosti, od čega jedna\n26.12.2018 u 21:30\nVeljkovića čuva policija u vili na tajnoj lokaciji\nDejan Veljković, fudbalski menadžer iz Belgije, koji je 10. oktobra uhapšen zbog finansijskih malverzacija i nameštanja utakmica, trenutno je sa porodicom sklonjen na tajnu lokaciju, gde o njihovoj bezbednosti brine sudska policija, pišu belgijski mediji. Zbog njegove odluke da sarađuje sa tužilaštvom i ispriča svoja saznanja o nezakonitostima u ovom sportu, sud je procenio da je Veljković u opasnosti, zbog čega je gotovo odmah po izlasku iz zatvora premešten u vilu, na mestu koje je poznato samo malom broju ljudi. Ovakva odluka mogla se očekivati, s obzirom na teške optužbe protiv dojučerašnjih saradnika, o kojima je Veljković izrazio spremnost da svedoči. Sve informacije o aferi u belgijskom fudbalu o kojoj su mediji jesenas gotovo svakodnevno izveštavali, odjednom su utihnule, pa


Ekonomija - datum: 2018-10-02 NACRT KONCESIONOG AKTA ZA AERODROME NIJE U SKLADU SA ZAKONOM O VAZDUŠNOM SAOBRAĆAJU\nNurković Koncesionaru odobreno povećanje taksi Zakonom o vazdušnom saobraćaju, član 56, stav 5 je propisano da visinu aerodromskih naknada utvrđuje operator aerodroma, uz prethodnu saglasnost Ministarstva saobraćaja. U koncesionom aktu piše da će to biti definisano ugovorom o koncesiji, kao i da će ugovor o koncesiji sadržati odredbu kako bi se aeronautičke naknade prilagodile EU direktivama. Takođe, za potrebe ugovora o koncesiji koncesionar će imati pravo da poveća naknade, piše u aktu\nNacrt koncesionog akta za Aerodrome Crne Gore (ACG) nije u skladu sa Zakonom o vazdušnom saobraćaju po pitanju načina na koji se određuju aerodromske naknade. Naime, Zakonom o vazdušnom saobraćaju, član 56, stav 5 je propisano da visinu aerodromskih naknada utvrđuje operator aerodroma, uz prethodnu saglasnost Ministarstva saobraćaja, dok u koncesionom aktu koji je radilo Ministarstvo saobraćaja piše da će to biti regulisano ugovorom o koncesiji.\n– Metodologija za utvrđivanje tarife usluga koje pružaju aeronautičke naknade će biti definisane ugovorom o koncesiji. Naknade će biti izražene u eurima, i biće predmet mehanizma prilagođavanja indeksiranjem. Ugovor o koncesiji će sadržati i odredbu koja će predviđati izmjene metodologije kako bi se aeronautička naknada prilagodila relevantnim EU direktivama, kada to postane neophodno. Trenutno, maksimalni iznosi aeronautičkih naknada su izračunati na osnovu trenutnog cjenovnika Aerodroma Crne Gore. Za potrebe ugovora o koncesiji, koncesionar će imati pravo da poveća naknade, u okviru određenih uslova i granica, u skladu sa ECAA sporazumom, EU Acquis (Direktive) i ICAO, i uključujući avio konsalting i potencijalna obrazloženja naknada na osnovu odražavanja troškova. Koncesionar može da pregovara o popustima na ove naknade sa svakom individualnom aviokompanijom, na nediskriminatornom osnovu. Neaeronautičke naknade će biti određene u skladu sa tržišnim uslovima. Svi postojeći ugovori će biti prenijeti od strane Aerodroma Crne Gore na koncesionara, u skladu sa saglasnošću druge ugovorne strane – piše u koncesionom aktu.\nTumačenjem ovog pasusa koncesionog akta može se zaključiti da će potencijalnom koncesionaru biti omogućeno da poveća naknade za korišćenje aerodroma avio-prevoznicima ili putnicima. Trenutno su aerodromske usluge u Podgorici i Tivtu među najjeftinijim u regionu.\nIskustvo davanja aerodroma pod koncesiju je pokazalo da kad god se koncesionaru „ukaže prilika” povećava naknade, odnosno aerodromske takse i tako povećava prihod. Takav je bio slučaj i kod Aerodroma Zagreb, gdje su aneksom povećane aerodromske takse. Jedan od vlasnika koji upravlja aerodromom Zagreb je IFC, koji je konsultant Vlade u procesu davanja aerodroma Tivat i Podgorica pod koncesiju.\nKoncesioni akt, kao i ugovor, su u formi nacrta, a ministar saobraćaja Osman Nurković je najavio da će sve sugestije prihvatiti te da će se mijenjati koncesioni akti. Tokom javne rasprave, već se nekoliko elemenata promijenilo. Tačnije, njihovu promjenu najavio je ministar usmeno. U pitanju su visina avansa, investicije, kao i godišnji prihodi, odnosno varijabilna koncesija. Avans je bio predviđen od 50 do 100 miliona, sada Nurković najavljuje minimum 100 miliona. Najavio je i da će tražiti 200 miliona investicija.\nJavna rasprava traje od avgusta, a Ministarstvo saobraćaja još nije pripremilo dokument sa javne rasprave. Imali su jako puno primjedbi na koncesione akte.\nU međuvremenu, SD, koji je nekoliko puta ukazivao na nezakonitosti u aktima i ugovoru, pozvao je Pravni fakultet, udruženje pravnika i Advokatsku komoru da se izjasne o koncesionim aktima.\nAerodromi bi se dali na period od 20 do 25 godina.


IDDEEA obezbjedila stikere za registraciju vozila za naredne tri godine @ Cafe.ba\nIDDEEA obezbjedila stikere za registraciju vozila za naredne tri godine Bosna i Hercegovina\nIzvor: Nezavisne novine 15.08.2016 u 10:16 h\nU skladu s tim u martu ove godine formirana je Radna grupa za procjenu mogućnosti ukidanja stikera, koja je od Savjeta ministara BiH dobila rok od dva mjeseca da ispita sve mogućnosti.\nTaj rok istekao je još u maju, a da li je grupa zasjedala i šta je zaključila - još nije objelodanjeno.\nU IDDEEA nisu bili raspoloženi za razgovor o radu ove grupe, iako četiri od sedam članova čine upravo njeni zaposleni, pa su nas uputili na adresu Ministarstva komunikacija i transporta BiH.\nIz ove institucije, koja u radnoj grupi ima svoja tri člana, a kojom predsjedava Zoran Andrić, zamjenik ministra, takođe nismo mogli dobiti informaciju o tome da li je i šta odlučeno po pitanju budućnosti ovih naljepnica.\nKako nam je poručeno, sve informacije u vezi s poslovima koji se rade u Ministarstvu ne mogu se dobiti bez dozvole Ismira Juska, ministra, koji je na godišnjem odmoru.\nViše puta smo pokušavali da stupimo u kontakt i sa pomoćnikom ministra i predsjedavajućim ove radne grupe, ali je, kako saznajemo, i on na godišnjem odmoru.


Vesti online / Vesti / Ex YU / Zakon o "izbrisanima" pod znakom pitanja\nZakon o "izbrisanima" pod znakom pitanja\nU Sloveniji slučaj "izbrisanih" ostaje i dalje aktuelan, jer je parlament juče, samo deset dana nakon usvajanja zakona o vraćanju prava građanima brisanim iz državne evidenije, odlučio da ustavni sud presudi da li ovaj problem treba razrešiti na referendumu.\nSveopšte izjašnjavanje je zatražila opozicija, navodeći, između ostalog, da je reč o propisu "u korist špekulanata i agresora", i negirajući tvrdnje vlasti da zakon neće imati finansijske posledice po državu.\nMinistarka unutrašnjih poslova Katarina Kresal oštro je kritikovala zahtev opozicionih stranaka, navodeći da je država napravila grešku prema "izbrisanim" i da treba da je ispravi.\nOdluka suda očekuje se za dva meseca, a u vladajućoj koaliciji su uvereni da će zakon dobiti "zeleno svetlo", odnosno da će ideja opozicije o referendumu biti odbačena. Svoje očekivanje temelje na činjenici da je ustavni sud već dva puta proglasio neustavnom odluku osamostaljene Slovenije iz 1992. godine, da iz evidencije svojih stanovnika briše oko 25.000 ljudi - među njima najviše Srba - koji su imali državljanstvo drugih jugoslovnskih republika.\nTi građani su tada ostali bez osnovnih građanskih prava, uključujući i pravo na rad i socijalnu zaštitu, što su osudili i međunarodni sudovi i organizacije za zaštitu prava i sloboda ljudi.\nU međuvremenu, oko polovina "izbrisanih" je, u Sloveniji ili van nje, regulisala svoj status, tako da je nedavno usvojeni zakon trebalo da se odnosi na oko 13.000 osoba, dajući im šansu da isprave napravdu staru skoro dve decenije.\nIako su "izbrisani" zbog odluke tadašnje slovenačke vlasti pretrpeli velike štete novi zakon im ne garantuje odštetu ili vraćanje imovine.\nZakon o izbrisanima


Deficit republičkog budžeta prepolovljen od prošle godine - PKS-RPK Novi Sad\nDeficit budžeta Republike Srbije u junu ove godine u odnosu na jun prošle godine više je nego prepolovljen, izjavio je državni sekretar u Ministarstvu finansija Nenad Mijailović i istakao da je ukupan deficit države povećan zbog kapitalnih investicija.\nMijailović je objasnio da, osim republičkog budžeta, postoji i konsolidovani deficit sektora opšte države, u koji su osim budžeta Republike, uključeni i deficiti lokalnih nivoa vlasti, AP Vojvodine, fondovi socijalnog osiguranja i dva javna preduzeća.\nDeficiti na oba nivoa su izuzetno dobri i bolji od rezultata u 2014. godini, a najveći deo dobrog rezultata dolazi sa novoa Republike Srbije, precizirao je Mijailović. On je naveo da je deficit opšte države u junu 2015. iznosio osam milijardi dinara, a u junu 2014. godine 2,4 milijarde.\nTi podaci iz deficita sektora opšte države nisu nužno loši, jer je deo tog deficita nastao zbog boljeg izvršenja kapitalnih investicija u javnim preduzećima, objasnio je Mijailović.\nNapokon u junu uspevamo da poboljšamo te kapitalne investicije i zato te podatke možemo da tumačimo i afirmativno, istakao je Mijailović.\nKada se sve to ima u vidu, taj deficit opšte države je mnogo bolji u 2015. godini kada iznosi 35,3 milijarde dinara, nego u 2014. kada je bio 113, 2 milijarde dinara i to je postignuto najviše zahvaljujući uštedama u budžetu Republiku Srbije.\nIzvor: 02.08.2015.Poslovno Jutro


Zrenjaninski Hotel “Vojvodina” poznat je i po tome što je odličan domaćin svim sportskim ekipama koje različitim povodima borave u našem gradu.\nPosebno su ovde ponosni kada u hotelu borave nacionalne reprezentacije, što će se dogoditi i naredne nedelje.\nHotel “Vojvodina”, naime, iduće sedmice pobrinuće se da se u našem gradu, kao kod svoje kuće, osećaju košarkašice – reprezentativke Belgije, Rusije i Belorusije. A u hotelu će biti smeštene i košarkašice reprezentacije Srbije.\nZrenjanin je, podsetimo, od 27. do 30. juna domaćin kvalifikacija Evropskog prvenstva u košarci za žene.\nPročitajte još: Teniserka Ešli Barti koja je osvojila Rolan Garos bila gost Hotela Vojvodina!\n“Izuzetno nam je drago što smo i ove godine imali priliku da ugostimo brojne sportiste iz raznih zemalja, a dolaske mnogobrojnih sportista tek očekujemo. S velikom radošću isčekujemo i dolazak najboljih košarkašica Evrope. Povodom Evropskog prvenstva u košarci za žene, koje se održava u našem gradu, u Hotelu “Vojvodina” će biti smeštena četiri nacionalna tima. Naš hotel će imati veliku čast i privilegiju da ugosti naš nacionalni tim, kao i reprezentacije Belgije, Rusije i Belorusije. Svi naši smeštajni kapaciteti su za vreme ovog prestižnog takmičenja odavno popunjeni”, kažu u Hotelu “Vojvodina”.\n“Izuzetno nam je drago što je Hotel “Vojvodina” godinama unazad izbor kako naših tako i brojnih sportista iz inostranstva. Kakav god da je krajnji sportski rezultat, svako okupljanje uspešnih mladih ljudi predstavlja pobedu. Koliko našeg grada, toliko i našeg hotela”, ističu naši sagovornici.\nTagoviEvropsko prvenstvo u košarci za žene hotel "Vojvodina" košarkaška reprezentacija marketing


UG “Zašto ne” predstavilo novu web platformu “Javna rasprava Lokal” Općini Novo Sarajevo - JavnaRasprava.ba\nUG “Zašto ne” predstavilo novu web platformu “Javna rasprava Lokal” Općini Novo Sarajevo\nJavna rasprava Lokal je rezultat rada tima javnarasprava.ba, web platforme UG “Zašto ne” dostupne od 2015. godine, kojom se predstavljaju aktivnosti zakonodavne vlasti na državnom i entitetskim nivoima u Bosni i Hercegovini, a sve sa ciljem približavanja zakonodavnog procesa građanima/kama.\nU ponedjeljak, 8. februara 2021., predstavnici i predstavnice UG “Zašto ne” održali su sastanak sa načelnikom dr. Hasanom Tanovićem i predstavnicima/ama tehničkog i drugog osoblja Općine Novo Sarajevo. Na sastanku je Udruženje predstavilo pilot projekat “Javna rasprava Lokal”, web platformu koja će služiti kao sredstvo poboljšanja dvosmjerne komunikacije između građana/ki i donosioca odluka na lokalnom nivou.\nNačelnik Tanović i drugi prisutni na sastanku upoznati su sa ciljem nove platforme, odnosno činjenicom da će ona omogućiti informisanje građana/ki o nadležnostima i aktivnostima načelnika/ca i vijeća općina, ali i promovisati transparentnost, odgovornost i otvorenost u njihovom radu.\nKoordinatorica projekta Selma Ašćerić i predsjednik Udruženja Darko Brkan istakli su da platformu pokreću sa ciljem ukazivanja važnosti učešća javnosti u radu javne uprave, te kako bi omogućili aktivno učešće svih zainteresovanih strana u procesu donošenja odluka na lokalnom nivou.\nS druge strane, kako su na sastanku pojasnili, od ove platforme će korist imati i općina (načelnici/e i vijećnici/e), jer mogu djelovati brže i na način na koji to građani/ke općine žele. Platforma, naime, nudi mogućnost građanima/kama da direktno komuniciraju sa načelnicima/ama i vijećnicima/ama, a daje i dodatne informacije o inicijativama koje su u proceduri, kao i druge vijesti u vezi sa svim značajnim akterima na lokalnom nivou.\n“Javna rasprava Lokal je pilot projekat platforme javnarasprava.ba, a plan je da se projekat u narednom periodu proširi na deset općina u Bosni i Hercegovini. Naime, dosadašnje aktivnosti UG “Zašto ne” pokazuju da su lokalne vlasti mnogo interesantnije građanima/kama od entitetskih i državnih nivoa vlasti, jer direktno utiču na kvalitet njihovog života. S obzirom na navedeno, ova platforma je dizajnirana tako da pruži sve potrebne informacije građanima i građankama o tome šta radi općina, šta je u nadležnosti načelnika, a šta u nadležnosti vijećnika. Ako je građani i građanke budu aktivno koristili - kako smo i zamislili - ova platforma može biti važno sredstvo za osiguravanje da općina bude učinkovita u rješavanju problema običnih građana i građanki”, izjavila je koordinatorica projekta Selma Ašćerić.\nNakon sastanka zaključeno je da bi nova web platforma trebala biti predstavljena i Općinskom vijeću, a kako bi se definirali daljnji koraci u pogledu saradnje.


Sve je počelo kada je Viki Sando upisala svoje dete u ovu školu i povela inicijativu da se na krovu napravi bašta sa raznobojnim cvećem i mirisnim travama. “Želeli smo da pokažemo deci vezu između načina na koji biljke iskorišćavaju sunčevu energiju i onog što ljudi mogu da postignu solarnim panelima. Važno je da se učenicima omogući da sami uvide koliko je solarna energija važna, jer nasleđuju od nas zagađenu planetu koja ostaje bez resursa”, obasnila je Sando.\nOd sledećeg leta, još 24 državne škole u Njujorku imaće slične solarne panele.\nTagovi :bašta na krovu, Njujork, obrazovanje, očigledna nastava, praktična nastava, škola, solarne ploče, solarni paneli, učenje


U TE „Nikola Tesla“ uništeno više od 1,4 tone marihuane\nObrenovac, 25. jul 2021.\nMinistar unutrašnjih poslova u Vladi Republike Srbije Aleksandar Vulin saopštio je danas da je u Termoelektrani „Nikola Tesla“ u Obrenovcu uništeno više od 1,4 tone marihuane, koju su zaplenili pripadnici policije.\nVulin je tim povodom ponovio da je država odlučna u borbi protiv narko-dilera, i dodao da će svako ko prodaje drogu biti predmet rada MUP-a, koji će dati sve od sebe da te osobe uhapsi i preda pravosuđu.\nZalažem se za promenu politike prema trgovcima narkotika i za što oštrije sankcije za svakog od njih, a posebno za one koji drogu prodaju maloletnicima ili mlađim punoletnicima, naglasio je on.\nPostupak uništavanja 1.458,2 kilograma droge sprovela je Komisija za kontrolu postupka uništavanja oduzetih psihoaktivnih kontrolisanih supstanci Vlade, čiji je predsednik načelnik Službe za borbu protiv droga.\nČlanovi ovog tela su i predstavnici Ministarstva unutrašnjih poslova, Ministarstva zdravlja, Ministarstva zaštite životne sredine, Kancelarije za borbu protiv droga i Uprave carina.\nTakođe, uništavanju su prisustvovali i predstavnici Višeg suda u Pirotu i Višeg javnog tužilaštva u Pirotu.


Evo gde možete da se naločete najjeftinijeg piva u Evropi - Daljine.rs\nPored toga što se putuje kako bi se videle lepote i doživela energija neke destinacije, ne treba da se lažemo – mnogi putuju kako bi se dobro proveli. Evo u kojim gradovima možete da se nalijete najjeftinijeg piva.\nNajjeftiniji grad u Evropi, ako je sudeći po ceni pinte piva je Sofija, budući da u prestonici prijateljske Bugarske 568 mililitara, odnosno pinta, najstarijeg pića na svetu možete popiti za 1,14 dolara ili 1,26 evra, što je osam puta jeftinije nego u pojedinim evropskim metropolama.\nTravel Supermarket nedavno je prilično visoko rangirao gradove istočne Evrope, budući da je otkrio da u ovom delu sveta postoji mnogo mesta na kojima možete popiti pola litra piva za manje od 1.65 evra, kao što su Prag (1,34 evra), Budimpešta (1,38 evra) Bukurešt (1,47 evra) i portugalski Porto (1,47 evra).\nIstraživanje je obuhvatilo 60 evropskih gradova i iako je jasno da u istočnoj Evropi ima mnogo kvalitetnog piva, ispostavilo se da u brojnim španskim gradovima pinta piva u proseku košta manje od 2,20 evra.\nSevilja prednjači sa najjeftinijim pivom od nepunih dva evra za pintu, dok ista količina u Valensiji, Kadizu, Malagi i Granadi košta oko 1,54 evra, a do Valensije se može jeftinim letom stići iz Temišvara.\nZa sličnu cenu pola litra piva možete popiti i u Bratislavi (1,69 evra), Lisabonu (1,78 evra), Krakovu (1,82) i Istanbulu (2,16), mada cene alkohola u Istanbulu padaju zbog nestabilne lire, a istovremeno rastu zbog stalnog povećavanja akciza na alkohol u Turskoj.\nOve evropske prestonice i drugi gradovi imaju mnogo da ponude osim jeftinog piva, ali to je sasvim dovoljno za početak. Pored građevina još iz sovjetske ere i velikih džamija, u njima ćete naći i kreativne i umetničke prostore za druženje uz pivo, kao na primer u Sofiji, dok Prag nudi neverovatne pivske vrtove, pivske festivale pa čak i pivski tramvaj.\nU Portu i Lisabonu uživaćete u žamoru iz kafića, a u Bukureštu u njegovom širokom izboru kraft piva i u eklektičnoj mešavini barova koji mogu da se mere sa bilo kojim evropskim gradom koji važi za centar zabave, a s obzirom na to da pijani lakše pričamo strane jezike, moguće je da ćete po ubrzanom kursu naučiti rumunski.\nŠto se tiče španskih gradova i njihove ponude – možete li zamisliti bolje mesto da u letnjim mesecima uronite u hladno pivo od njih?\nAko ne žalite novac za svoju omiljenu tekućinu, možete da obiđete i Rejkjavik ili Oslo, gde pinta piva u proseku košta oko 9,65 odnosno 8,27 evra. Ovo ne znači da ne postoje lokali u kojima je ono jeftinije, ali ih je malo teže naći nego na istoku kontinenta.


Tradicionalna kulturno-umetni�ka manifestacija posve�ena\nsrpskom pesniku Branku Radi�evi�u poptuno opravdala o�ekivanja\nPo�etak leta obele�en je u Vukovaru tre�om manifestacijom pod nazivom\n"Brankovi dani" koja je posve�ena umetni�kom stvarala�tvu Branka Radi�evi�a, pesnika �ija je majka ro�ena u Vukovaru u poznatoj porodici Mihajlovi�a koja je\nostavila zna�ajan trag u srpskoj kulturi 19. stole�a.\nNa prostoru vukovarske Dobre vode, kod crkve Svete Prepodobne Paraskeve,pred velikim brojem gledalaca,sve�anost je otvorio protojerej vukovarski Jovan Radivojevi�, a prigodnu besedu govorio je istaknuti pesnik �or�e Ne�i�.\nU programu su u�estvovali �lanovi VSPD "Javor" i �enska peva�ka grupa Pododbora\n"Prosvjeta" iz Vukovara koji su izveli izbor iz srpske duhovne i narodne vokalne muzike, pod umetni�kim vodstvom Sne�ane Nahirni.\n"Brankovi dani " su bili i prilika da se predstavi i vukovarski pesnik i slikar Branimir Bane\nGra�anski koji je u prigodnom poetskom recitalu predstavio svoju knjigu posve�enu Branku Radi�evi�u i Vukovaru.\nSlede�e nedelje(14.jun) na letnjoj pozornici na Dobroj Vodi predstavio se Ansambl narodnih igara SKD"Prosvjete", �enska peva�ka grupa, plesna grupa "Venera"tambura�ki i narodni orkestar ANI, de�iji hor "Zvon�i�i",mu�ka peva�ka grupa KUD-a "Mladost" iz Trpinje i vokalni solisti Jasna Blitva i �ivojin Jergi�.\n"Brankove dane " �e 21.juna zavr�iti �lanovi dramske grupe iz Beograda prigodnim\nVeliki broj zadovoljnih gledalaca potvrda je o kvalitetnom projektu koji se pokazao opravdanim i koji je istakao visok umetni�ki kvalitet, kako organizacijom, tako i vrhunskim profesionalnim pristupom samih u�esnika programa.


Aleksandar Popov: "Čujemo teze ako može Kosovo može i RS, e pa ne može bez RATA!" "Ima dosta goriva da se potpali neki ratni plamen"\n08. 02. 2019. u 15:37 Slobodna Bosna\nDirektor Centra za regionalizam Aleksandar Popov izjavio je da je ideja o razgraničenju Kosova i Srbije "veoma opasna", jer može da proizvede lančanu reakciju i nove ratove na Balkanu.\n"Sada čujemo teze da ako može Kosovo, može i Republika Srpska. Kao i teze da neće biti mira na Balkanu ako se ne naprave velika Srbija, velika Hrvatska i velika Albanija. Ako krene priča o razgraničenju, otvorit će se pitanje pripajanja Republike Srpske. A zna se da do takvih rješenja ne može da se dođe bez rata", rekao je Popov na tribini "Ko nas vodi u novi rat" u Novom Sadu.\nOn je ocijenio da u regionu "ima dosta goriva da se potpali neki ratni plamen", ako bi to nekome odgovaralo.\n"Rata trenutno ne može da bude na Balkanu, sem ako se ne desi neki globalni dar-mar. Imamo globalnu krizu, krizu EU, ozbiljna žarišta koja nisu daleko od Balkana...", naveo je Popov.\nPrema njegovim riječima, osnovni problem je što je EU u dubokoj krizi i što ona "ne zna šta će sa sobom", pošto ima velikih problema sa značajnim brojem zemalja unutar EU.\n"U traganju za sobom, ona je zapustila neka druga pitanja, poput pitanja proširenja zemalja sa Balkana. Posljedica je da na Balkanu sve više raste evroskepticizam, čime se otvara prostor za populizam", kazao je Popov.\nDodao je da se mladim ljudima servira lažna historija i mitovi, čime se otvaraju mogućnosti za nove sukobe u budućnosti.\nProfesor Fakulteta političkih nauka u Beogradu Rade Veljanovski rekao je da je problem društva u Srbiji u tome što se nije suočilo sa ratovima iz '90-ih godina prošlog vijeka.\n"Mi nismo sami sebi odgovorili na mnoga pitanja u odnosu na ono što je činjeno u naše ime tokom '90-ih godina prošlog vijeka, nismo imali proces denacifikacije. Možda se nekome čini da je poređenje prejako, ali na nekom nižem nivou nama se dogodila slična stvar. Oni koji su bili uzročnici ratova '90-ih, ne mogu sanirati posljedice tih ratova, a ti ljudi su i danas na vlasti", kazao je Veljanovski.\n"U suprotnom, mi bismo problem Kosova odavno riješili. Oni su Kosovo izbacili iz Srbije politikom iz '90-ih godina, a oni nisu spremni sa se s time suoče", rekao je Veljanovski.\n"Ali, treba reći da ovo što mi zovemo tabloidimam zapravo nisu tabloidi. To je smeće od novina, režimski propagandni mediji, koji u demokratskom društvu ne bi mogli da opstanu, jer bi ih publika jednostavno odbacila", kazao je Veljanovski.\n"To je antologija budalaština, te naslovne strane tabloida. Priče iz tabloida su književnost za siromašne, čime ne želim nikoga da niopodaštavam, ali ljudi nemaju novca, a za to što imaju mogu da kupe samo Informer ili pakovanje šibica", kazao je Janjić.\nPodsjetio je da je širenje lažnih vijesti i proizvođenje panike zapravo krivično djelo koje bi moralo da se sankcioniše.\n"Ali, odgovornosti nema, jer je nema ni na jednom drugom polju: institucije ne funkcionišu, od predsjednika Srbije do medija", rekao je Janjić.


″Dodik ugrožava put BiH u NATO″ | Politika | DW | 08.05.2009\nPremijer Republike Srpske Milorad Dodik pozvao je srpske vojnike u Oružanim snagama BiH da napuste vojnu vežbu NATO u Gruziji. Član predsedništva Željko Komšić zahteva pokretanje krivičnog postupka i Dodikovu smenu.\nŽeljko Komšić je zatražio od visokog predstavnika (OHR)Valentina Incka da smeni Milorada Dodika, te da mu zabrani obavljanje bilo kakve političke aktivnosti zbog "kršenja ustavnog poretka BiH i Dejtonskog mirovnog sporazuma". Dodik je pozvao Srbe, pripadnike oružanih snaga BiH, da se vrate ili da ne idu na vojnu vežbu u Gruziju.\nČlan Predsedništva BiH Željko Komšić je, reagujući na Dodikov poziv Srbima u Oružanim snagama BiH da se vrate sa vežbe u Gruziji, uputio zahtev i državnom tužitelju BiH da pokrene krivični postupak protiv premijera RS zbog "podstrekavanja na izvršenje krivičnog dela, a u vezi sa članom 246 Krivičnog zakona BiH koje se odnosi na neizvršenje i odbijanje izvršenja naređenja".\nDodik prekršio odluke nadležnih državnih organa\nKako je saopštenoeno iz Komšićevog kabineta, "Dodik je ovakvim stavom i izjavom, a imajući u vidu funkciju koju obavlja, ugrozio dalji put BiH u NATO, istovremeno prekršio i odluke nadležnih državnih organa - Predsedništva i Parlamentarne skupštine BiH, te doveo u pitanje i strateško opredeljenje BiH ka punopravnom članstvu u NATO".\nPremijer Republike Srpske Milorad Dodik rekao je da je protiv odlaska pripadnika Oružanih snaga BiH u Gruziju, istučući da je to neprihvatljivo. Dodik je pozvao Srbe koji bi, kao pripadnici Oružanih snaga BiH trebalo da odu u Gruziju, da se vrate. On je rekao kako ga ne interesuje odnos BiH i Ruske Federacije. "Smatram da odlazak Oružanih snaga BiH u Gruziju neće uticati na odnose RS i Ruske Federacije", rekao je Dodik.\nKontraoptužbe iz Dodikovog kabineta\nKomentarišući Komšićev poziv šefu OHR-a Valentinu Incku, portparol Milorada Dodika, Biljana Bokić pozvala je Incka da smeni Komšića zbog "višegodišnjih izjava koje vređaju inteligenciju prosečnog stanovnika BiH". "Milorad Dodik je predsednik Vlade Republike Srpske i predsednik partije koja ima najveću podršku birača u BiH" izjavila je Biljana Bokić za Dojče Vele dodajući da "to što se Dodikovi stavovi ne sviđaju gospodinu Komšiću jeste Komšićev problem". "Bojim se da za tu vrstu problema gospodin Incko nema rešenja", rekla je Bokić.\nMinistar odbrane BiH Selmo Cikotić\nMinistar odbrane BiH Selmo Cikotić u izjavi za Dojče Vele kaže da je odluka o učešću Oružanih snaga BiH u vežbi u Gruziji sastavni deo bh. opredeljenja da učestvuje u NATO projektu Partnerstvo za mir. "I ova će aktivnost BiH, kao i mnoge druge, biti realizovana na profesionalan način i značiće korak bliže NATO-u što je opredeljenje svih institucija u BiH" rekao je Cikotić.\nMinistar Cikotić ne želi da komentariše Dodikov poziv vojnicima. "Držim se onog što kažu Zakon o odbrani i Ustav BiH i za mene su odluke Predsedništva merodavne i sve aktivnosti i obaveze koje smo preuzeli na međunarodnom planu u smislu približavanja NATO-u realizuju se na korektan, profesionalan i konstruktivan način", kaže Cikotić.\n"U svetskoj politici nema doslednosti i principijelnosti" kaže u komentaru za Dojle vele vojno-politički analitičar Neven Kazazović. "Ne može Rusija zagovarati ono što zagovara za Kosovo, a istovremeno svoje oružane snage staviti na granice Abhazije i Južne Osetije koje su delovi Gruzije" kaže Kazazović. "Dodik je vrlo dosljedan u svemu što bi rušilo institucije, odnosno državu BiH. Tačno se zna u čijoj su nadležnosti Oružane snage BiH, a to nije Dodik. Prema tome, kad Dodik to radi onda je to na neki način krivično djelo, jer ruši institucije i okreće državnu politiku koja ide ka Partnerstvu za mir i NATO-u", rekao je Kazazović.\nTragedija je što Evropa ne reaguje\n"Dodikova doslednost pokazuje da on ima jaka leđa, a to nije Beograd, nego Moskva. Jasno je da Moskva vodi svoju interesnu politiku i da ima mogućnost da delimično pokaže svoju moć. To znači 'nemojte meni praviti neprilike na Kavkazu, jer ću ja vama praviti neprilike na Balkanu'. Takav spoljašnji uticaj prisutan je u mnogim slučajevima kriza u BiH", ističe Kazazović.\n"Tragedija je to što Evropa to ili ne vidi, ili vidi a ništa ne čini i tragedija je to što se visoki predstavnik ovde ponaša kao da je prisutni građanin, a ne neko ko zastupa određene interese," upozorava Kazazović. Dodaje kako u Dodikovim nastupima ima vrlo malo emocija te da su njegovi nastupi precizni i sračunati tako da je "očigledno da iza njega stoji jedan vrlo moćan tim koji vuče poteze kao na šahovskoj tabli". "Ja ne verujem da će se srpski vojnici iz Oružanih snaga poslušati Dodika i vratiti se u zemlju, ali ako to učine, onda bi Dodik morao da odgovara", ističe Kazazović.\nUred visokog predstavnika i specijalnog predstavnika Evropske unije još se nije oglasio u vezi sa ovim slučajem.\nTrajni link https://p.dw.com/p/HlwA


Đurašković organizovao prijem za Mariju Vuković - Cetinjski List\nNaslovna » Đurašković organizovao prijem za Mariju Vuković\nĐurašković organizovao prijem za Mariju Vuković\nAutor RTV Cetinje March 28, 2022 4:28 pm\nGradonačelnik Prijestonice Cetinje Nikola Đurašković organizovao je prijem za crnogorsku atletičarku Mariju Vuković, koja je na Svjetskom dvoranskom prvenstvu održanom u Beogradu osvojila četvrto mjesto, saopšteno je iz gradske uprave.\nPostignuti rezultati plod su kvalitetnog, stručnog i napornog i vašeg ličnog i trenerskog rada. Nadam se da će naredne Olimpijske igre biti prilika za najbolji rezultat u dosadašnjoj karijeri – kazao je Đurašković.\nPrema njegovim riječima, Prijestonica će u susret narednim OI, a na prijedlog Marije i njenog tima, opredijeliti određena finansijska sredstva, kao vid podrške grada svemu onome što slijedi.\nTa podrška možda do sada nije bila u kontinuitetu pružana. Tu smo da to ispravimo i da vrednujući ono što ste do sada ostvarili pokažemo da nam je cilj da damo punu podršku kako bi rezultati u narednom periodu bili još bolji – naveo je Đurašković.\nVuković se zahvalila gradonačelniku na prijemu i podršci i istakla da je njena želja da se iznađe način da se unaprijede uslovi za rad Atletskog kluba “Lovćen” iz kojeg je ponikla i kom želi da se vrati.\nMoja velika želja je da se na neki način odužim klubu, nastavniku Ivu Popoviću i djeci kojoj želim biti primjer da se uz puno truda i rada i u otežanim uslovima mogu postići vrhunski rezultati – rekla je Vuković dodajući da ubrzo nastavlja sa treninzima.


Vićentić navodi da je proces privatizacije već počeo kroz unapred pripremljeni plan reorganizacije, te da očekuje da će sredinom juna kineskom partneru biti prodato 51 odsto "Ikarbusa".\nOtkupiće i dug kompanije\nPrema njegovim rečima, država će ostati vlasnik oko 26 odsto, a preostali deo biće u vlasništvu malih akcionara. Kineski partner će otkupiti i oko 9,5 miliona evra duga "Ikarbusa".\n"Ikarbus' ne posluje baš sjajno od sredine 2018. Imamo posla, ali ne dovoljno. Trenutno radimo sedam autobusa za kupca u Mađarskoj, još dva autobusa za lokalne kupce, a radimo i velike remonte za GSP", rekao je Vićentić.\n"Otišli su uglavnom stariji zaposleni. Uspeli smo da sačuvamo kompletan inženjerski kadar što je i nama i firmi koja nas kupuju najbitnije", rekao je Vićentić.\nNajveći svetski proizvođač baterija\nZa kineski Jinlong je rekao da je jedan od najvećih svetskih proizvođača baterija za elektrovozila, te da je veliki proizvođač elektroautobusa, elektrokamiona i elektrodostavnih vozila.\n"Jinlong ima ozbiljne planove za 'Ikarbus'. Zadržaće postojeći proizvodni program i proširiće ga elektrovozilima koje planira najpre da ponudi zemljama Jugoistočne Evrope, a potom i ostalom delu Evrope", rekao je Vićentić.\nNaglasio je da se u Evropi i celom svetu praktično dešava revolucija u auto-industriji, jer se prelazi sa dizel-motora na elektromotore i da su u toj oblasti Kinezi daleko ispred svih drugih u svetu.\nPodsećamo, "Ikarbus” je osnovan 1923. godine, kao prva fabrika aviona na Balkanu, da bi kasnije promenio delatnost. Prvi autobus u "Ikarbusu” proizveden je 1954. godine, po licenci austrijske firme "Saurer". Do sada je u toj fabrici proizvedeno više od 20.000 autobusa, od čega je znatan deo izvezen.\nU Sloveniji je jedno od 10 radnih mesta popunjeno strancima, pokazuju najnoviji podaci statističkog zavoda.


Beta 28. maja 2022. 14:20\nTrener košarkaša Partizana Željko Obradović rekao je danas da će njegova ekipa u drugoj utakmici finala ABA lige protiv Crvene zvezde dati sve od sebe da ispravi stvari koje nisu bile dobre u prvom meču.\n„Nova utakmica u seriji dolazi već sutra. Imamo danas trening i analizu svega što se sinoć dešavalo, pa ćemo učiniti sve što je u našoj moći da stvari koje nisu bile dobre ispravimo“, rekao je Obradović, prenosi klub.\nKošarkaši Partizana izgubili su sinoć kao gosti od Crvene zvezde sa 90:76, u prvoj utakmici finala plej-ofa ABA lige, a drugi meč na programu je već sutra.\n„Očekuje nas još jedna utakmica u kojoj će intenzitet i čvrstina morati da budu na nivou finala i mi tako moramo da igramo ukoliko želimo da se borimo za drugačiji ishod utakmice od onog u prvom meču“, poručio je Obradović.\nKošarkaš Partizana Aleksa Avramović rekao je da njegova ekipa mora da da sve od sebe kako ne bi ponavljala greške i dodao da veruje da će crno-beli izgledati mnogo bolje.\n„Takozvani prazan hod i period loše igre na početku drugog poluvremena smo skupo platili, baš kao što ćemo svaki put platiti ako takve stvari budemo ponavljali. Imamo jedan dan za predah, analizu i pripremu“, rekao je Avramović.\n„Verujem da ćemo sutra na terenu izgledati mnogo bolje“, istakao je on.\nDruga utakmica finala ABA lige na programu je sutra od 20.00 u hali „Aleksandar Nikolić“, a domaćin je ponovo Crvena zvezda.


Kovačić hoće da ostane u Čelsiju, odluku donosi CAS - BIGportal.ba\nKovačić hoće da ostane u Čelsiju, odluku donosi CAS\n4 Aprila, 2019 061\nHrvatski vezni fudbaler Mateo Kovačić želi da ostane u Čelsiju i po isteku pozajmice, bez obzira što se u Real Madrid vratio trener Zinedin Zidan.\nZidan je u prvom mandatu često isticao značaj Kovačića za Real, koga je platio Interu 40 miliona evra, ali je njegovim odlaskom Hrvat morao da ode na pozajmicu u londonski klub, šest meseci pre nego što se francuski stručnjak vratio u Madrid.\nU ugovoru o pozajmici ne postoji cena po kojoj “plavci” mogu trajno da potpišu Kovačića, ali bi u Realu verovatno pregovarali o transferu. Sve je to pod uslovom da se Čelsiju uvaži žalba na zabranu dovodjenja igrača u naredna dva prelazna roka u odluci 11. aprila na Sudu za sportsku arbitražu (CAS) u Lozani.\nKovačić je ove sezone odigrao 41 utakmicu u svim takmičenjima, ali nije uspeo da se upiše u strelce.\nNavijači sačekali Tadića ispred stadiona i pogodili ga kovanicom u glavu


Udineze i Inter se dogovorili, tandem kod Manćinija! - Sportske.net\nUdineze i Inter se dogovorili, tandem kod Manćinija!\nIzgleda da je posao sklopljen, a "Zebrete" nastavljaju da igrač prodaju italijanskim velikanima.\nFoto: Beta/AP Photo/Paolo Giovannini\nPoldiju dosadilo, želi nazad u ArsenalŠaćiriju prete smrću!"Nula" u milanskom derbijuDa li je Vidić bio besplatan?Inter kupuje igrača Barse?\nDvojac iz Udinezea će se preseliti na "Meacu". To je navodno dogovorenu na sastanku sportskog direktora Intera Ausilija i gazde Udinezea Poca na utakmici između Barse i Sitija u Kataloniji.\nPregovori nisu dugo trajali, dogovoreno je da Alan, odlični Brazilac na leto stigne u Inter na pozajmicu sa obaveznim otkupom koji neće biti jeftin. Naime, Inter će za tri godine morati da plati između 15 i 18 miliona evra za odličnog defanzivnog vezistu koga su skauti "Zebreta" snimili dok je igrao u Urugvaju.\nDrugi pik Manćinija je Francuz Erto, defanzivac koji pre tri godine iz Kaena stigao u Seriju A. Ove sezone je standardan, igra dobro i njegov transfer će koštati oko 5 miliona evra, čime bi Inter ojačao poslednju liniju.\nManćini traži i napadača, odlazi Podolski čiji ugovor neće biti otkupljen, a moguće je da bude prodat Ikardi u slučaju neke visoke ponude.\nOd špiceva se pominju odlični Lakazet iz Liona, kao i Žinjak koji je slobodan igrač i verovatno će napustiti Marsej na kraju sezone.


Ambasador Francuske kaže da EU ne ucenjuje Srbiju\nAmbasador Francuske u Srbiji, Pjer Košar, izjavio je danas da Evropska unija ne ucenjuje Srbiju da se uskladi sa spoljnom i bezbednosnom politikom ali da traži da bude dosledna.\n"Ako Srbija želi da postane članica EU, to je pitanje otvaranja poglavlja, napredovanja u reformama i deljenja zajedničkih vrednosti, a to znači da imamo zajedničko gledište na situaciju u Ukrajini. To nije ucena", rekao je Košar u Beogradu tokom predstavljanja "Strateškog kompasa za bezbednost i odbranu EU uz poseban osvrt na aktuelni bezbednosni i geopoliticki kontekst u Evropi i na rat u Ukrajini".\n"Usklađivanje sa spoljnom i bezbednosnom politikom (EU) je deo tog opšteg procesa, ali ne namećemo nikakve uslove", rekao je Košar, dodajući da odluke Srbije imaju uticaja na imidž Srbije u evropskom javnom mnjenju.\nFrancuska preuzela predsedavanje Evropskom unijom\nAmbasador Francuske je istakao da je potrebno da ljudi u Srbiji razumeju da je Rusija izvršila agresiju na Ukrajinu i da nije u pitanju "neki konstrukt ili zavera Zapada", nego brutalno kršenje ljudskih prava i humanitarnih prava.\nKošar je rekao da je u domenu bezbednosti Zapadni Balkan važan partner sa kojim EU sarađuje i da su posvećeni praćenju bezbednosti u regionu.\n"Nasleđe prošlih sukoba je nešto što je veoma živo i zato pratimo šta se dešava i u BiH i u dijalogu Beograda i Prištine", rekao je Košar.\nGovoreći o Strateškom kompasu, Košar je rekao da EU pored isticanja svog strateškog suvereniteta i autonomije takođe brani multilateralni pristup u međunarodnoj politici i saradnju sa partnerima, uključujući Zapadni Balkan.\nFrancuska je 1. januara 2022. preuzela predsedavanje Evropskom unijom, a među njenim prioritetima biće izgradnja jače i suverenije EU, odbrana vladavine prava i evropskih vrednosti i jačanje strateške autonomije.\nNa agendi Pariza biće i Zapadni Balkan, a francuski predsednik Emanuel Makron (Emmanuel Macron) je rekao da EU treba više politički i ekonomski da se angažuje u regionu.\nŽofre: Srbija da se uskladi sa EU\nDogađaju je prisustvovao i šef Delegacije EU u Srbiji Emanuel Žofre, koji je rekao da se zasad ne razgovara o otvaranju novih klastera jer je u Srbiji sada tehnička vlada.\n"Bitno je da se strateški izbor Srbije da bude članica EU primenjuje na najjasniji mogući način", rekao je Žofre.\nOn je dodao da Srbija kao kandidatkinja za članstvo, ima obavezu da se progresivno usklađuje sa merama EU i spoljnom i bezbednosnom politikom, ali da ne postoje fiksni rokovi.\n"Želimo da Srbija bude sa nama u ovom poduhvatu da zaustavimo Rusiju. Srbija je važan partner i u stalnom smo dijalogu sa srpskim vlastima", rekao je ambasador EU.\nŽofre je rekao da je zajedničko delovanje najbolji način da se odbrani nacionalni suverenitet i da Strateški kompas predviđa veću fleksibilnost u donošenju odluka kako bi bili brži i efikasniji.\nZapadni Balkan dobio je mjesto u Strateškom kompasu Evropske unije (EU) koji je objavljen u ponedeljak 21. marta.\n"Bezbednost i stabilnost na celom Zapadnom Balkanu još uvek nije potpuna, takođe zbog sve većeg stranog mešanja, uključujući kampanje manipulacije informacijama, kao i zbog potencijalnog prelivanja iz trenutnog pogoršanja evropske bezbednosne situacije", navodi se u dokumentu.\nSa njim države članice se dogovaraju oko zajedničke strateške vizije o ulozi Unije u sigurnosti i obrani i obavezuju se na niz konkretnih i širokih smernica za postizanje ovih ciljeva u narednih 5-10 godina. Kako se zvanično objašnjava, imajući ovaj cilj na umu, "EU prvo treba da proceni svoje specifično strateško okruženje i prioritete".